Srednjoškolcima više odgovara onlajn sistem - oradio.rs\nKako je život sa koronavirusom postao nova normalnost od koje svi jedva čekamo da pobegnemo, tako se i za septembar sprema novi model po kome će učenici osnovnih i srednjih škola moći da nastave školovanje. Različita su pravila za različite uzraste, ali postoji dilema oko školovanja onlajn, oflajn ili mešovitog sistema. Po ovom poslednjem bi učenici, recimo, teoriju slušali onlajn, a za vežbe i odgovaranja dolazili u školu. Zvanična potvrda se još uvek čeka.\nUčenica "Pete gimnazije" u Beogradu Mina Lalović (17) kaže da je u karantinu navikla na onlajn školovanje. Prema njenim rečima, ona ima nekih mana. Na primer, lakše je prepisivati, ali kako kaže Mina, ko želi da uči, učiće, a ko želi da hvata krivinu, hvataće je i u školi. Ona smatra da je za sada bolja opcija onlajn.\n"Najviše bih volela da pođemo u školu normalno i msilim da su potpuno glupe ove nove mere, ako budu takve. Čula sam da ćemo, kao, dve nedelje ići u školu, pa dve nedelje nećemo ili da ćemo se deliti po pola. To, po mom mišljenju, nema smisla. Opterećenje je sedeti pet sati sa maskom i rukavicama. Psihički je opterećujuće. Što se tiče onlajn škole, nemam ništa protiv", ističe ona.\nMina naglašava i da veliki broj učenika ne živi blizu svoje škole i mora da putuje, a najveći izvor zaraze je u prevozu.\nNastavnica u gimnaziji "Svetozar Marković" u Novom Sadu Milena Maričić kaže da je veoma važno na koji način će se nastava u školama odvijati i po kom modelu. Za sada imaju informacije iz medija, a do sada su radili putem različitih onlajn platformi.\n"Mislim da je to model koji bi trebalo da se zadrži i od jeseni, s obzirom na to da mnoge škole nemaju dovoljno prostora da bi se na kvalitetan način održala nastava, koja podrazumeva propisane mere razmaka, distance i svega onogo što aktuelna situacija nalaže", ističe ona i dodaje da bi sistem koji je "pomešan" napravio novu situaciju, kojoj bi morali da se prilagođavaju i učenici i profesori.\nUčenik gimnazije "Jovan Jovanović Zmaj" u Novom Sadu Matej Petrik (16) kaže da mu je i te kako odgovarala onlajn nastava, jer je to bila ušteda vremena, pogotovo jer putuje do škole. Što se tiče mera, nije siguran da bi one mogle da se ispoštuju u oflajn sistemu.\n"Gubio sam oko tri, četiri sata na autobuse kako bih mogao sve da stignem, uključujući i vannastavne aktivnosti. Ovako sam mogao sam da raspoređujem svoje vreme i generalno mi je bilo lakše da učim. I dalje mi nedostaje taj fizički aspekt škole, to da idem u školu i da se vidim sa ljudima", kaže on i dodaje da, gledajući kako na ulicama, gde su lakši uslovi za poštovanje mera, to nije uspelo, msili da se to neće ni u školama desiti.\nOno što je sigurno je da se od septembra učenici neće vratiti u potpuni oflajn sistem kakav je bio i pre korone, te će prilagođavanja sigurno biti. Učenicima se preporučuje dodatna briga o zdravlju i bezbednosti sebe i drugih, ukoliko dođe do oflajn nastave, koja je po mišljenju naših sagovornika, lošiji izbor.


Crno-bela nostalgija: August 2013\nTreneri Partizana - Gojko Zec (1935-1995)\nGojko Zec, nekadašnji trener Partizana, rođen je 1935. godine u slavonskom mestu Orahovica. Igrao je fudbal u sada već ugašenom beogradskom klubu Voždovački, a rano je počeo da se bavi trenerskim poslom, pa je već sa 34 godine predvodio tim OFK Beograda. To mu je bila dobra preporuka da u leto 1970. sedne na klupu Partizana i već u toj polusezoni s Partizanom je došao do nezvanične titule "jesenjeg prvaka". Ekipa Partizana, predvođena asovima kao što su Ćurković, Damjanović, Paunović, Bora Đorđević, Vukotić, Katić i Bjeković, osvojila je tada 25 bodova uz gol-razliku 25-7 i činilo se da sigurno ide ka tituli prvaka. Nažalost, u drugom delu sezone došlo je do velikog pada posle poraza na Maksimiru od Dinama, i uz dve serije od po pet utakmica bez pobede, Partizan je završio tek na petoj poziciji.\nGojko Zec (desno) kao trener Partizana, sa Zlatkom Čajkovskim, slika iz "Tempa" sa utakmice Dinamo - Partizan u proleće 1971. godine\nSličan rasplet se ponovio i u jesen 1971, kada je Partizan posle odličnog starta zapao u rezultatsku krizu, pa je Gojko Zec u decembru 1971. godine, posle sezone i po na mestu trenera Partizana, morao da napusti klupu "crno-belih".\nGojko Zec, sasvim levo u gornjem redu, kao trener Partizana\nPosle Partizana, trenirao je mnoge jugoslovenske klubove - banjalučki Borac, Vojvodinu, Rijeku, Spartak i u dva navrata Crvenu zvezdu, s kojom je bio i prvak. Kao član selektorske komisije Valok - Vilotić - Zec, vodio je i reprezentaciju Jugoslavije u jesen 1977. godine. Od poznatijih klubova u inostranstvu, trenirao je grčki Aris.\nGojko Zec je ubijen u novembru 1995. u Angoli, tokom krvavih događanja i državnog prevrata, kada je zajedno s njim nastradalo još jedanaest viđenijih ljudi bele rase. Bio je u tom momentu trener kluba Petro Atletico i spremao se za povratak u Beograd ali taj povratak nije dočekao.\nIako je navijačima Partizana prva asocijacija na pomen Gojka Zeca - Crvena zvezda, svakako treba sačuvati od zaborava činjenicu da je ovaj čovek trenirao i Partizan, kao i da je jedini trener koji je u svojoj karijeri trenirao tri vodeća beogradska kluba - Partizan, Crvenu zvezdu i OFK Beograd.\nPosted by Aleksandar Pavlovic at 11:13 No comments:\nLabels: treneri Partizana, Zec\nFoto arhiva - Dušan Sopić\nDušan Sopić je rođen 1945. godine u Boru. Igrao je na mestu veznog igrača, za Partizan je nastupao u sezoni 1963/64 i odigrao 22 utakmice. Posle Partizana karijeru je nastavio u Boru.\nStatistika Dušana Sopića, preuzeta sa www.partizan.rs:\nPosted by Aleksandar Pavlovic at 14:48 No comments:\nLabels: foto arhiva P - Ž, Sopić\nFoto arhiva - Dragutin Mehandžić\nSlika preuzeta sa sajta http://www.nasljerseys.com\nStatistika Dragutina Mehandžića, preuzeta sa www.partizan.rs:\nPosted by Aleksandar Pavlovic at 10:49 No comments:\nLabels: foto arhiva G - O, Mehandžić\nFoto arhiva - Bogdan Hiblović\nStatistika Bogdana Hiblovića, preuzeta sa www.partizan.rs:\nLabels: foto arhiva G - O, Hiblović\nTim Partizana sa slike izašao je na megdan Crvenoj zvezdi, u četvrtfinalu Kupa Maršala Tita, 10. aprila 1957. godine. Tog dana, Partizan je savladao svog "večitog rivala" sa 4-2, iako je u poslednjih dvadeset minuta ušao sa rezultatom 1-2.\nNa putu do polufinala, Partizan je savladao Obilić sa 6-0 i zagrebački Dinamo sa 3-1, pa je ovo polufinale ustvari bilo "finale pre finala". Ekipe su sa klupa vodili Florijan Matekalo (Partizan) i Milovan Ćirić (C. zvezda). Pred oko 45.000 gledalaca, meč je sudio Epert iz Zagreba.\nPovela je Crvena zvezda golom Cokića u 17. minutu, da bi u 32. minutu najbolji strelac u istoriji derbija, Marko Valok, doneo Partizanu izjednačenje, i s tim rezultatom se otišlo na odmor. U nastavku, Cokić u 61. minutu opet dovodi "crveno-bele" u prednost od 2-1, ali u poslednjih dvadeset minuta dolazi do preokreta, i to kakvog! Za tih dvadeset minuta Partizan (tačnije, petnaest) postiže tri gola - Miloš Milutinović u 70. minutu opet donosi izjednačenje, samo četiri minuta kasnije Mihalj Mesaroš dovodi Partizan u prednost od 3-2 da bi u 85. minutu Miloš Milutinović ponovo bio strelac. Tri gola za ukupan rezultat od 4-2 i proboj Partizana u polufinale nacionalnog kupa!\nU polufinalu, Partizan je deklasirao Šibenik sa 7-0, da bi u finalu odigrao jednu od najspektakularnijih utakmica u istoriji i pobedom nad beogradskim Radničkim od 5-3 (uprkos prednosti Radničkog na poluvremenu od 3-0!) osvojio svoj četvrti Kup Jugoslavije, odnosno Kup Maršala Tita. Ali, o toj utakmici nekom drugom prilikom...\nPosted by Aleksandar Pavlovic at 12:19 No comments:\nLabels: 1956/57, derbi, Kup Jugoslavije, timovi kroz istoriju, utakmice iz prošlosti


mCloud – najbolji SSD Cloud hosting servis u Srbiji – Google vs Symantec – borba poverenja\nPoslednjih meseci svi kojima su SSL sertifikati bitni za poslovanje i rad aplikacija pomno prate dešavanja u Google grupi posvećenoj gubitku poverenja Google Chrome tima u procese izdavanja sertifikata od strane Symantec-a. Imajući u vidu lidersku poziciju Symentec-a za izdavanje sertifikata razumljivo je da se radi o bitnim dešavanjima za celu internet zajednicu.\nSve je počelo u januaru ove godine kada su nezavisni istraživači navodno primetili stotinak nepravilno izdatih TLS (transport layer security) sertifikata. Par meseci kasnije, inženjer iz Google-a, Ryan Sleevi je na forumskoj diskusiji Google grupa u martu rekao: „Od 19. januara, tim Google Chrome-a je istraživao seriju grešaka od strane Symantec korporacije u procesu valjane validacije sertifikata. Tokom ove istrage, sa svakim setom novo postavljenih pitanja od strane Google Chrome tima, objašnjenja koje je Symantec pružio otkrila su rastući broj grešaka prilikom izdavanja sertifikata. Od prvobitno pomenutih 127 sertifikata broj je narastao na najmanje 30.000 sertifikata, izdatih tokom perioda od nekoliko godina. Ovo je takođe bilo propraćeno serijom podbacivanja koja su pratila prethodni set loše izdatih sertifikata od strane Symantec-a. Kao rezultat ovoga više nemamo poverenja u izdavanje sertifikata i prakse Symantec-a u proteklih nekoliko godina.“\nGoogle je zatim objavio da će postopeno ukidati poverenje u Symantec sertifikate kao i da njihovi EV (Extended Validation) sertifikati neće biti prepoznati, na minimum godinu dana, dok kompanija ne popravi svoje procese za izdavanje sertifikata i povrati poverenje.\nDa li se treba zabrinuti i na koga ovaj spor utiče?\nPrvo logično pitanje koje svaki korisnik sertifikata postavlja je: da li i kako ovo utiče na mene? Ukratko, predložene promene bi uticatale jednako na sve CAs koji su pod Symantec-om. Ovo uključuje sve sertifikate izdate pre 1. juna 2016. godine:\nPrema poslednjoj objavi Google-a, Chrome 66 će prestati da veruje sertifikatima Symanteca izdatim pre 1. juna 2016. godine. Očekuje se da će ova verzija Chrome-a ući u svoju beta fazu 15. marta 2018. godine, a stabilna verzija je zakazana za 17. april 2018. godine. Google preporučuje svima da zamene svoje TLS sertifikate pre 15. marta 2018. godine u cilju sprečavanja kvarova.\nPo poslednjim vestima, predloženi tajmlajn od strane Google je sledeći:\nDiskusija između svih aktera još uvek je u toku i kako još uvek nije bilo nijedne formalne objave od bilo koje strane, ne treba uzimati sve za gotovo. Ukoliko prepoznajete sebe kao nekog na koga ove promene mogu uticati preporučujemo Vam da pratite razvoj događaja na internetu, a mi ćemo objaviti ključne informacije na našem blogu ako i kada budu bile zvanično dostupne.


Datum: 3.april 2020.\nCOVID-19 i kućna izolacija mogu povećati rizik od porodičnog nasilja\nGlobalna epidemija bolesti COVID-19 izazvala je veliku zabrinutost širom sveta, a države preduzimaju raznovrsne mere kako bi odgovorile novonastaloj situaciji i zaštitile zdravlje i dobrobit građana. Uz to je vanredno stranje u zdravstvu proglašeno 13.marta kako bi se suprotstavilo Korona virusu. Pored ostalih mera, građanima se savetuje ili se pak obavezuju da ostanu kod kuće kako bi se sprečila zaraza i dalje širenje bolesti. Nažalost, ovakva situacija može veoma lako da dovede porasta broja slučajeva porodičnog nasilja, naročito prema ženama. Uvođenje restrikcija koje zahtevaju od ljudi da drže „socijalnu distancu“ ili da stupe u „samoizolaciju“ može dovesti do situacije u kojoj su žene i devojke izolovane u kućnom prostoru sa nasilnim zlostavljačem. Takva izolacija, strah od bolesti i drugi problemi, kao što je gubitak posla i dohotka koji dovode do ekonomske zavisnosti od zlostavljača, mogu dodatno da povećaju porodično nasilje.\nMarceline Naudi, Predsednica ekspertske grupe Saveta Evrope za borbu protiv nasilja nad ženama i porodičnog nasilja (GREVIO) naglasila je važnost primene evropskih standarda u vreme pandemije (kao što je i propisano u Konvenciji Saveta Evrope za sprečavanje i borbu protiv nasilja nad ženama – Istambulskoj konvenciji). ‘’Obzirom da sve više zemalja primenjuje obaveznu izolaciju kako bi usporile širenje bolesti COVID-19, naše misli su okrenute ženama i deci kojima je dom mesto straha, a ne sigurno skrovište. Zašita od virusa, usporavanje širenja bolesti i podrška zdravstvenom sistemu da se izbori sa epidemijom su od ključnog značaja, ali moramo biti svesni da ograničenja u slobodi kretanja daju nasilnicima dodatnu moć i kontrolu“, naglašava Naudi. Porodično nasilje je u porastu u našem lokalnom kontekstu, sa 1915 slučajeva prijavljenih 2019.godine, u kojima su žrtve u ogromnoj većini žene. Imajući u vidu novonastalu situaciju zbog pandemije i uvedenu kućnu izolaciju, rizik od povećanja nasilja je realan. Prema rečima g. Arsim Shala iz Jedinice za zaštitu od porodičnog nasilja Kosovskoj Policije, blagi porast broja slučajeva nasilja u porodici zabeležen je već krajem druge nedelje marta, nakon uvođenja vanrednog stanja u zdravstvu. Sem toga, situacija izazvana COVIDom-19 može značajno da oteža rad institucija, jer i one moraju delimično da primenjuju mere socijlane distance ili izolacije. Zato je veoma važno da vlasti i pružaoci usluga žrtvama\nnasilja nad ženama i nasilja u porodici obezbede adekvatne usluge čak i uslovima vanrednog stanja u zdravstvu. U takvim vremenima, pozornost pružaoca usluga i ostalih institucija mora biti veća nego u redovnim okolnostima imajući u vidu uslove u kojima je žrtvama još teže da traže pomoć. Savet Evrope ohrabruje vlasti da učine sve što je u njihovim mogućnostima kako bi se obezbedio kontinuitet u pružanju usluga za podršku i zaštitu žena i devojčica u riziku od nasilja, uz učeće svih relevantnih aktera uključujući agencije za primenu zakona, usluge sociajlne zaštite, pravosudni sektor, specijalizovane usluge podrške i sva relevantna ministarstva.\nInstitucije kao što su Kosovska policija, tužilaštvo, sudovi, zastupnik žrtava, centri za socijalni rad i skloništa za žrtve čine glavni mehanizam za zaštitu i podršku žrtvama. Sve ove institucije se ohrabruju da nastave svoj rad u skladu sa mogućnostima i kroz primenu inovativnih pristupa ukoliko je potrebno. Veoma je važno da građani, a pre svega žene, znaju gde mogu da potraže pomoć i prijave slučajeve nasilja nad ženama i budu sigurne da čak i u uslovima vanredne situacije, kao što je ova prouzrokovana COVIDom-19, vlasti obavljaju svoje dužnosti i pružaju pomoć.\nMnoge državne administracije širom Evrope već primenjuju inovativna rešenja, prilagođavajući se rastućm izazovima koje ova pandemija nameće ženama žrtvama nasilja. Na primer, neke zemlje pokreću posebne informativne kampanje, dok druge pak omogućavaju prijave putem interneta za izdavanje zaštitnih naloga. Jedan broj zemalja uključio je usluge podrške žrtvama porodičnog nasilja kao prioritetne odnosno „esencijalne usluge“. Stoga se ženske organizacije ovde ohrabruju da koriste slična rešenja. Brza reakcija može da podrazumeva emitovanje promotivnih video spotova protiv nasilja nad ženama i porodičnog nasilja na lokalnim televizijama, promociju nulte društvene tolerancije prema nasilju i dostupnost praktičnih informacija o načinima za prijavljivanje slučajeva.\nMi zastupamo da svi građani, a posebno žene i devojčice budu sigurne u svojim domovima i da se njihova ljudksa prava štite. Porodično nasilje se može prijaviti Kosovksoj policiji na telefon 192 ili 0800 19 999. Takođe, sve osobe kojima je potrebna pomoć ili savet, mogu da nazovu Zastupnika žrtava, na direktan broj 0800 11 112. Ovi telefonski pozivi su besplatni i operativni 24 sata dnevno svakoga dana.\nMerita Limani Autor teksta rukovodi projekat Saveta Evrope koji se bavi nasiljem nad ženama i porodičnim nasiljem [https://www.coe.int/en/web/pristina/reinforcing-the-fight-against-violence-against-women-and-domesticviolence


M. K. 20. jula 2018. 19:49\nFoto: David Berkowitz - CC BY 2.0\n„Avioni Ratnog vazduhoplovstva Izraela nedavno su počeli veliki nalet vojnih ciljeva Hamasa po čitavom Pjasu Gaze. Kao odgovor na ozbiljni napad na izraelsku vojsku armija sada izvodi veliki napad na različitim tačkama“, navodi se u saopštenju.\n„Vojska se ozbiljno odnosi prema današnjem napadu i neprijateljskim aktivnostima Hamasa tokom poslednjih meseci. Hamas je izabrao kurs eskalacije i odgovaraće za svoje akcije“, objavila je vojska.\nPalestinci pucali na izraelske vojnike, vojska odgovorila\nIzrael je izvršio vazdušne napade i poslao tenkove na položaje ekstremista u Gazi, a u napadima su ubijena četiri Palestinca, nakon što su oni otvorili paljbu na izraelske vojnike nedaleko od granice Gaze i Izraela, saopštili su izraelski zvaničnici.\nVojska nije pružila detalje o zdravstvenom stanju ranjenih izraelskih vojnika, ali su rekli da je njihovo stanje „ozboljno“.\n„Hamas je odlučio da eskalira bezbednosnu situaciju i snosiće posledice za svoja dela“, poručeno je iz izraelske vojske.


SAVEZ ZA SRBIJU: Poruka sa Tribine u Vršcu – Građani žele jaku alternativu vladavini jednog čoveka – Balkanekspresrb.rs\n◊ Predsednik Demokratske stranke Zoran Lutovac rekao je da su osnivači Saveza razumeli poruku građana da žele jaku alternativu vladavini jednog čoveka.\n„Hapšenje u Vrbasu je potvrdilo ispravnost naše odluke da krenemo svi zajedno”, rekao je Lutovac, povodom hapšenja poverenika Narodne stranke za Vojvodinu Borislava Novakovića i još sedmoro ljudi.\n◊ Borislav Novaković je rekao rekao da je u Vrbasu bilo 50 hrabrih ljudi koji su bili spremni da odbrane čoveka koji je morao da strada samo zato što je politički neistomišljenik, i dodao da se vlast hrani ćutanjem i strahom građana i da Srbijom na lokalnom nivou vladaju koordinatori SNS-a, koji naređuju opštinskim vlastima kako da postupaju.\n◊ Predsednik Srpskog pokreta Dveri Boško Obradović govorio je o Vršačkoj buni iz 16. veka i vršačkom buntovničkom duhu i istakao da se u Vršcu vide dve važne stvari.\n„Vidimo oformljen savez na lokalu i bunt oličen u ženama koje su često hrabrije od nas muškaraca u politici. I drugo, kroz to kako naši ljudi sarađuju na lokalnom nivou vidimo novu političku kulturu. To daje nadu svima da može drugačije od onoga što danas imamo u Srbiji“, rekao je Obradović.\n◊ Predsednik Levice Srbije Borko Stefanović naveo je da je u Srbiji više ne postoji različito mišljenje niti normalna plata za rad i da vlast narod pre podne sprema za rat, a popodne ga ubeđuje da bi zarad mira trebalo dati deo teritorije.\n„Da nije bilo Saveza za Srbiju, Srbija danas ne bi imala opoziciju, a to je ono što oni hoće. Ne samo da nemate opoziciju, nego da nemate ni nadu“, rekao je Stefanović.\n◊ Predsednik Zajedno za Srbiju Nebojša Zelenović istakao je da je sloboda ključna tema, i upitao okupljene da li su slobodni.\n„Vidite šta je danas režim uradio ljudima u Vrbasu koji su došli da brane svoja prava. Danas je to Borislav Novaković, a sutra neko od nas. Moguće je to promeniti i živeti bolje u čitavoj Srbiji, ◊ Predsednik Pokreta za preokret Janko Veselinović je govorio o stanju u Vojvodini, i podsetio da je naprednjačka vlast pred svake izbore obećavala banatsku magistralu koje do danas nema.\n„Srpski poljoprivrednici, sa druge strane, danas plaćaju verovatno najskuplji dizel u Evropi. Moramo da zaustavimo ovaj sunovrat, a uslov za to je da se izborimo za slobodne izbore i slobodne medije“, rekao je Veselinović.\n◊ Predsednik Narodne stranke Vuk Jeremić rekao je da Vučić nije znao da kada u međunarodnim odnosima kažeš drugoj strani na šta si spreman, ona onda traži još 50 odsto više.\n„Vučiću su poslednjih dana iz Vašingtona saopštili da nije dovoljno da pusti Prištinu u UN, nego da mora da promeni i Ustav Srbije i da zvanično prizna Prištinu kao nezavisnu državu i on sada ne zna gde će i šta će“, rekao je Jeremić.\nSavez za Srbiju nastavlja sa tribinama širom Srbije. Sledeća tribina održava se u Požarevcu, 15. septembra u 19 časova u Centru za kulturu(Press SZS). ♦


Opšti izbori u BiH 2014. godine mogu biti dovedeni u pitanje\nEvropski komesar za proširenje Štefan File ocijenio je da bi opšti izbori u BiH 2014. godine mogli da budu dovedeni u pitanje ukoliko odluka “Sejdić-Finci” ne bude provedena do kraja marta ove godine.\n“Ukoliko odluka `Sejdić-Finci` ne bude provedena do kraja marta i umjesto strateških interesa po građane BiH nadvladaju stranačke kalkulacije, može se dogoditi da Savjet Evrope i EU tretiraju opšte izbore koji će biti održani 2014. godine u BiH kao da ne ispunjavaju evropske standarde jer se na njima neće poštovati ljudska prava svih građana u BiH”, rekao je File u Briselu tokom sastanka sa ministrom bezbjednosti BiH Fahrudinom Radončićem.\nFile je tokom sastanka naglasio da je zvanični Brisel jasan – da nema novih ustupaka vlastima BiH u ispunjavanju obaveza prema presudi “Sejdić-Finci”.\nFile je upoznao Radončića s tim da je specijalni predstavnik EU Peter Sorensen dobio dodatna ovlaštenja i podršku Brisela u nastojanju da pomogne političarima u BiH u iznalaženju neophodnih rješenja na evropskom putu BiH.\nOn je naglasio da će Brisel još snažnije pomagati političkim liderima i strankama u BiH i ohrabrivati ih na kompromis u neminovnom ispunjavanju preciznih i nepromjenjivih uslova iz Mape puta.\nRadončić je istakao da će o stavovima Filea i zvaničnog Brisela upoznati članove “šestorke”, ali i opozicije, “jer je evropski put obaveza svih političkih projekata u BiH”, saopšteno je iz Saveza za bolju budućnost.\nOn je istakao da će EU i SAD zajednički raditi na najavljenoj rekonstrukciji Federacije BiH.\nRazgovoru Filea i Radončića, koji je i predsjednik Saveza za bolju budućnost BiH, prisustvovao je i ambasador BiH u Briselu Igor Davidović.


Stevan Božanović - DVE/TWO - Plezir\nDizajnJune 12, 2014\nStevan Božanović – DVE/TWO\nStevan Božanović je na nedavno održanom BAFE pokazao svoju novu kolekciju. Inspirisan jednom od najvećih meksičkih umetnica, Fridom Kalo i njenim burnim životom i radom, Stevan je stvorio kolekciju prilagođenu današnjem vremenu. U njegovoj kolekciji suprotnosti poput minimalizma i zanimljivih detalja odlično sarađuju zajedno, a spoj različitih tekstura i debljina materijala doprinose jedinstvenosti kreatorovog izraza. Iako biste verovatno pri pomenu Fride pomislili na boje, etno motive, cveće, Stevan je želeo da pokaže nešto drugačije, kolekciju koja u sebi sadrži teksturu sa ponekim etno prizvukom, ali i minimalizam pročišćenih formi.\nNa BAFE već tradicionalno nastupa i izlaže i, kako kaže, veoma je zadovoljan prilikom koja se mladim dizajnerima ovde pruža. U Srbiji je danas teško baviti se modom, posebno ako si mlad dizajner koji ne želi da žrtvuje svoje ideje pod pritiskom komercijalnog tržišta.\nPogledajte editorijal i video najnovije kolekcije za jesen-zimu 2014. – 2015.\nStevanov rad možete prati putem njegove Facebook stranice, Stevan Božanović fashion\nModels: Gorana Stojkov, Katarina Mitrovicć, Marko Ilijev, Aleksandar Kovačević\nMake up and Hair style: Tina Stojaković\nAssistants: Tina Stojaković and Nemanja Petrović\nPhotos: Nikola Ivanović\nTAGS: BAFEFrida Kalomladi dizajnerimladi srpski dizajnerimodni editorijalmodni kreatorPlezirPlezir magazinStevan BožanovićTeodora KovrlijaTWO/DVE editorijal


Svjedočili su doktori vještaci iz Specijalne zatvorske bolnice u Beogradu koji su obavili neuropsihijatrijski pregled optuženog i već jednom osuđenog silovatelja\nSRBIJA Nastavljeno suđenje Malčanskom berberinu: Ispitani ljekari i vještak psiholog\nDolazak Jovanovića u Palatu pravde u Nišu\nNastavljeno je suđenje Ninoslavu Jovanoviću, poznatijem kao Malčanski berberin, koji je optužen za otmicu i zlostavljanje dvanaestogodišnje djevojčice iz Suvog Dola.\nSvjedočili su doktori vještaci iz Specijalne zatvorske bolnice u Beogradu koji su obavili neuropsihijatrijski pregled optuženog i već jednom osuđenog silovatelja.\n- Glavni pretres je održan danas u postupku koji se vodi pred Višim sudom u Nišu protiv optuženog Ninoslava Jovanovića. Nastavljen je dokazni postupak i ispitani su ljekari Kliničkog centra Niš, kao i vještak psiholog koji je postupao kao član komisije Specijalne zatvorske bolnice u Beogradu, a koja je obavila psihijatrijsko vještačenje optuženog. Sljedeći glavni pretres je zakazan za 16. septembar ove godine - rekla je Irena Gušić, portparol Višeg suda.\nMajka djevojčice Aleksandra Karimanović i advokatica odbrane, Tamara Antić, nisu danas htjele da se obrate novinarima.\nJovanović je, inače, ranije danas u Palatu pravde u Nišu stigao u pratnji policije i s maskom na licu. Na prethodnom ročištu ispitan je vještak psihijatar, predstavnik komisije Specijalne zatvorske bolnice u Beogradu koja je obavila neuropsihijatrijsko vještačenje optuženog.\nJovanović je uhapšen 5. januara na lokalnom groblju u Malči. Istražne radnje protiv njega su pokrenute zbog krivičnih djela otmice i silovanja djeteta za šta može biti izrečena kazna zatvora od najmanje 10 godina ili doživotna.\nU Srbiji 99 novih slučajeva koronavirusa, jedna osoba preminula\n02.09.2020 u 18:12\nDritan Abazović ima sestru i brata koji žive i rade u Beogradu, ali i rodbinu u Sarajevu\n02.09.2020 u 15:50\nSrbija Niš Ninoslav Jovanović Malčanski berberin


Rasveta inspirisana plesom - Lux Life luksuzni portal: Moda, Stil, Trendovi, Kolekcije 2019/2020...\nKada su dobili poziv za izlaganje na Salone del Mobile.Milano sajmu, londonski studio Raw-Edges kreirao je svetlosnu instalaciju, inspirisanu sinhronizovanim izraelskim Horah plesačima…\nSalone del Mobile.Milano je najveći događaj ove vrste u svetu, a ujedno i najpoznatiji, tako da svi oni koji uzmu učešće u istom osećaju privilegiju zbog svog nastupa. Horah svetlosna instalacija sastoji se od 30 elemenata koji se lagano rotiraju, a kreirani su od livenog stakla u formi listova, koje “igra” u sinhronizaciji milanske Spazio Krizia.\nOva rasveta dostupna je u nekoliko boja i veličina, a sastoji se od zaobljenih listova koji su perfektno raspoređeni na crnoj bazi. Repetitivne obline stakla i nežna rotacija svih trideset elemenata, kreiraju interesantni displej koji dokazuje, da nam upravo ponavljanje može privući pažnju.\nInače, inženjering i izrada ove svetlosne instalacije pripisuju se kompaniji WonderGlass.\nPROČITAJTE SLEDEĆI TEKST: Ambienta - lampa puna života


Grube procene govore da u Prištini, ali i drugim gradovima na Kosovu, srpski proizvodi zauzimaju između 30 i 50 odsto ukupnog asortimana prehrambenih proizvoda. Podaci pokazuju da je udeo robe široke potrošnje u srpskom izvozu veliki, ali ukupan plasman poslednjih meseci opada. "Ono što je u ovom trenutku najveći problem jeste svakako činjenica da ni jedno preduzeće iz Srbije, a ni njihovi partneri na Kosovu, ne mogu da računaju na kontinuiranu saradnju i potrebno je tražiti rešenje u obostranom interesu", kaže Redžep Ilazi, šef regionalne kancelarije USAID za ekonomsku saradnju za jug Srbije. Situacija se komplikuje u oblasti plasmana kratkotrajnog mleka i mlečnih proizvoda. Ahmet Halilagić iz regionalne kancelarije USAID za Sandžak ukazuje na činjenicu da „proizvođači mleka i sira sa područja Novog Pazara i Sjenice za svaku novu količinu proizvoda moraju da obezbeđuju nove papire za dokazivanje veterinarske i sanitarne ispravnosti“. “Postoje srpska preduzeća koja imaju sve neophodne standarde za plasman proizvoda na području Kosova uz kontinuiranu mogućnost saradnje, koje su pre svih kosovskih događanja već radile ovde, a onda je nastao prekid. Sada pokušavamo da ponovo uspostavimo saradnju“, naglašava Halilagić. On navodi da se trgovinska saradnja „odvija na bazi starih poslovnih veza i prijateljstava što mnogima koji žele da plasiraju robu na Kosovo ne daje poslovnu sigurnost u pogledu naplate“. Svoje proizvode uz dosta poteškoća i često „na reč“ na Kosovu plasira i kompanija Nutriko iz Vranja koja se bavi proizvodnjom stočne hrane. Dragan Aleksić, vlasnik Nutrika, kaže da kod njega i njegovih partnera „postoji spremnost za poštovanje pravila u trgovini, ali da ponajmanje zavise od prodavaca i kupaca s obzirom na aktuelni stav Srbije o nepriznavanju samoproglašene nezavisnosti Kosova“. “Tu je neophodan dogovor jer u protivnom izgubićemo jedno značajno tržište na kome smo prepoznatljivi, a povratak je onda težak“, ističe Aleksić.


Koliki je maksimum srpskog minimalca? - Bizlife.rs\n09:37 Beograd, 03/08/2018\nSindikati će tražiti povećanje minimalne mesečne zarade za 5.000 dinara, dok poslodavci nude rast od 1.600 dinara. Pregovori počinju za deset dana, a sindikati očekuju da će država pristati na rast od 2.500 dinara, piše „BIic”.\nPredsednik Srbije Aleksandar Vučić najavio je da će, osim penzija i plata, u javnom sektoru do kraja godine biti povećana I minimalna zarada, koja trenutno iznosi 24.882 dinara, a prima je 350.000 radnika u Srbiji.\nKako saznaje “Blic”, sindikati koji će sa Vladom i poslodavcima pregovarati u ime radnika već su spremili računice sa kojima će i zvanično izaći za desetak dana.\n„Krenućemo prilično radikalno. Tražićemo povećanje minimalca sa 143 dinara po satu, koliko sada iznosi, na 170 dinara. To bi značilo povećanje minimalne zarade sa 24.822 dinara na 29.580. Sudeći, međutim, po dosadašnjem iskustvu, računamo da će Vlada pristati na rast od oko 10 odsto. To bi bilo oko 2.500 dinara više u odnosu na trenutnu minimalnu zaradu u zemlji. Radnici bi, dakle, dobili 157 dinara po satu, ili zagarantovanu zaradu od oko 27.300 dinara, kaže izvor “Blica”.\nvlada sindikati pregovori minimalac


► Brnabić: Algoritamski način razmišljanja od prvog razreda osnovne škole\nFoto: Beta , Vlada Srbije / Slobodan Miljević / V\nPredsednica Vlade Srbije Ana Brnabić rekla je danas da će veliki značaj imati i usvojena uredba kojom se definišu kriterijumi za odobravanje boravka u Srbiji za inostrane osnivače inovativnih startapova i investitore, saopštio je njen kabinet.\nKako se navodi u saopštenju, premijerka je ocenila na sednici Saveta za informaciono preduzetništvo i inovacione tehnoligije da će Srbija na taj način nastaviti sa uvodjenjem podsticaja za strane investitore i podizanjem atraktivnosti svog poslovnog okruženja u medjunarodnim okvirima.\nNa sednici je rečeno da implementacija informatike od prvog razreda osnovne škole uključuje oblasti digitalno društvo, bezbedno korišćenje digitalnih uredjaja i algoritamski način razmišljanja.\nRečeno je i da je za ovu godinu predvidjen set mera podrške nastavnicima informatike, od kojih su najvažnije stipendiranje budućnih nastavnika tokom školovanja i uključivanje predavača iz privrede u izvodjenje nastave, kao i kreiranje novog master studijskog programa od nacionalnog značaja iz oblasti informacionih tehnologija programiranja, analize podataka, organizacije i umetnosti.\nPredsednica vlade istakla je da je tokom poslednje dve godine prioritet vlade bio promocija podsticaja, stvaranje uslova za dobro poslovno okruženje i razvoj startap preduzetništva.\nOcenila je da će za unapredjenje poslovnog okruženja i dalji razvoj ovog sektora, veliki značaj imati i usvojena uredba kojom se definišu kriterijumi za odobravanje boravka u Srbiji za inostrane osnivače inovativnih startapova i investitore.\nSrbija na ovaj način, kako je objasnila, nastavlja sa uvodjenjem podsticaja za strane investitore i podizanjem atraktivnosti svog poslovnog okruženja u medjunarodnim okvirima.\nKao najvažnije projektne oblasti za tekuću godinu navedene su, izgradnja i osnaživanja inovacione infrastrukture, ulaganja u razvoj ljudskog kapitala i stvaranje uslova za konkurentno okruženje inovacionih i tehnoloških kompanija\nPremijerka je istakla da su u pripremi i strategija pametne specijalizacije i strategija industrijskog razvoja, čije se usvajanje uskoro očekuje, a kojima će biti nastavljeno stvaranje neophodnih uslova za razvoj privrede i poslovnog okruženja i osnaživanje inovativnog sektora.\nOna je navela da je prevashodan zadatak za ovu godinu i širenje širokopojasnog interneta koji će obuhvatiti oko 600 naselja, odnosno 90.000 domaćinstava.\nPredsednica vlade najavila je da se do kraja godine planira otvaranje naučno-tehnoloških parkova u Nišu i Čačku, koji će zajedno sa Beogradom i Novim Sadom, činiti najveću mrežu naučno-tehnoloških parkova u regionu.\nNa sednici je istaknuto da je izvoz u IKT sektoru u prethodnoj godini bio oko dva puta veći nego u 2016. godini, kada je Savet osnovan.\nDodaje se da se očekuje da će finalni rezultati za 2019. pokazati izvoz od preko 1,4 milijarde evra.\nSuficit u 2019. godini u razmeni IКT usluga je kako je navedeno, najveći suficit u razmeni bilo koje robe ili usluge iz Srbije i doprinosi rastu bruto domaćeg proizvoda (BDP) oko 0,6 odsto, što predstavlja 15 odsto tog ukupnog rasta.\nMinistar prosvete, nauke i tehnološkog razvoja Srbije Mladen Šarčević rekao je da je za kupovinu računara za škole širom Srbije izdvojeno 860 miliona dinara, a kako je istakao, to je prvi korak za unapredjenje ove oblasti.\nOn je ocenio da je program informatičke pismenosti u školama podignut na najviši mogući nivo, i da je do kraja naredne godine planirano i uvodjenje 10.000 novih digitalnih učionica.


Kovačević: SDS i SDA - jedini krivci za institucionalnu krizu u BiH\n23/07/2019 | 18:33 ⇒ 19:59 | Izvor: SRNA\nЈedini krivci za institucionalnu krizu u BiH i neformiranje novog saziva Savjeta ministara jesu SDS i SDA, ocijenio je za Srnu portparol SNSD-a Radovan Kovačević.\n- Oni će pokušati učiniti sve ne bi li onemogućili SNSD sa našom koalicijom, kao izborne pobjednike iz Republike Srpske, da postane sastavni dio novog Savjeta ministara, odnosno da naš čovjek bude predsjedavajući - smatra Kovačević.\nOn je dodao da je potpuno jasno da SDA kao jedine prihvatljive partnere iz Republike Srpske vidi SDS, koji je, kako kaže, "i u prošlom mandatu kao izborne gubitnike na silu ugurao u vlast na nivou BiH".\n- Mirko Šarović /ministar spoljne trgovine i ekonomskih odnosa u Savjetu ministara u tehničkom mandatu i lider SDS-a/ mora konačno shvatiti da vlast biraju građani i da su građani Republike Srpske izabrali Milorada Dodika /srpskog člana Predsjedništva BiH i lidera SNSD-a/, SNSD i našu koaliciju, a da su njemu i cjelokupnom SDS-u nikada ubjedljivije rekli da ih ne žele ni blizu vlasti, a kamoli kao nosioce - ocijenio je Kovačević.\nOn je osvrćući se na vitalni entitetski interes koji je Dodik upotrijebio zbog preglasavanja u Predsjedništvu BiH rekao da je očigledno da ljudi u SDS-u ne mogu shvatiti osnovne političke principe.\n- Vitalni interes Republike Srpske je da ne bude preglasavana i da ne dozvolimo da se bilo ko miješa u unutrašnja pitanja suverenih zemalja, jer ni mi ne dozvoljavamo da se bilo ko miješa u unutrašnja pitanja Republike Srpske. Ne želimo da na pitanjima koja se ni na koji način ne tiču Republike Srpske stvaramo neprijatelje koji bi nakon toga radili sve da naštete Srpskoj - smatra Kovačević.\nOn je dodao da bi SDA i SDS za tako nešto stvorili priliku Hrvatskoj kočeći izgradnju Pelješkog mosta, koja bi onda svoj bijes mogla iskaliti na Trgovskoj gori i negradnji mosta na Savi u Gradišci.\n- SNSD vodi ozbiljnu i odgovornu politiku za šta su nas građani birali. Mi ćemo dijalogom rješavati sva otvorena pitanja i u najskorije vrijeme počeće izgradnja mosta na Savi u Gradišci, a odlaganje nuklearnog otpada na Trgovskoj gori biće onemogućemo i riješeno u interesu Republike Srpske - poručio je Kovačević.\nOn je podsjetio da je u prošlom još uvijek tehničkom mandatu Savjeta ministsra u kojem sjede Šarović, Dragan Mektić /ministar bezbjednosti/ i Igor Crnadak /ministar inostranih poslova/ moglo biti dosta toga urađeno po pitanju Trgovske gore, ali oni nisu ni prstom mrdnuli, sjedili su i čekali da se to pitanje riješi samo od sebe, dok su institucije Republike Srpske činile sve da ne dođe do odlaganja nuklearnog otpada.\n- Institucije Srpske sada ojačane i srpskim članom Predsjedništva BiH Miloradom Dodikom riješiće ovo pitanje u interesu Republike Srpske i njenih građana - rekao je Kovačević.\nNeće biti smanjenja plata radnicima u oblasti visokog obrazovanja\nU Srpskoj od virusa korona preminula dva lica\n11:42 > U Srpskoj 16 zaraženih, ukupno 2.609; Oporavilo se 1.380 lica (VIDEO)\n11:37 > Zeljković: Pogoršana situacija zbog neodgovornosti građana (VIDEO)\n11:36 > Trebinje: Izvršena primopredaja respiratora bolnicama u Srpskoj (FOTO)


„Tijanin zakon“ moguć i u RS-u – Top Portal\nponedeljak 23 septembar 2019 / 9:28\nNakon što su u Srbiji usvojene izmjene i dopune Krivičnog zakonika, kojim je, u skladu s prijedlogom Fondacije „Tijana Jurić“, predviđena doživotna robija za teško ubistvo, silovanje, te obljubu nad djetetom, trudnicom i nemoćnim licem, velike su šanse da primjena ovakve kaznene politike zaživi i u RS.\nIZMJENE: „Očekujemo da se tokom pripreme izmjena Krivičnog zakonika usvoje naše inicijative i da oni koji svirepo ubiju dijete, siluju, ubiju trudnicu i nemoćnu osobu nemaju nikada više mogućnost da to djelo i ponove“, naglasio je Žunić.\n„U Ministarstvu pravde RS smo s velikom pažnjom pratili pripreme za promjenu krivičnog zakonodavstva u Srbiji, jer prilikom izrade našeg Krivičnog zakonika vodimo računa o uporednim zakonodavstvima u zemljama u okruženja“, kaže on.\n„Uz stručna mišljenja ćemo i sada raditi na ovom zakonskom rješenju, jer je riječ o ozbiljnom pitanju. Vodićemo računa o usklađenosti s Evropskom konvencijom o ljudskim pravima“, dodao je Kasipović u izjavi za Srnu.\n„Ukoliko takav prijedlog bude u parlamentu, mi ćemo ga bezrezervno podržati“, kaže Banjac za „Nezavisne“.\n„To znači da izvršiocima takvih krivičnih djela već sada treba izricati maksimalne kazne, koje su u postojećem Krivičnom zakoniku, ali da je potrebno i da se one povećaju, na način da se ide i do doživotne robije, kako je to uvela Srbija“, rekao nam je Šešić, inače predsjednik Odbora za pitanja djece, mladih i sporta u NS RS.\n„Moram reći da smo i mi u Klubu poslanika PDP-a namjeravali da idemo sa sličnim prijedlozima u parlament RS. Mislimo da treba maksimalno pooštriti krivično zakonodavstvo, odnosno kazne, ne samo za krivična djela koja su navedena u Srbiji kroz ‘Tijanin zakon’, već i za druga krivična djela. Ako dođe do te inicijative, mislim da nema sumnje da će to podržati svi poslanici i poslaničke grupe“, rekao je on.\nPREVENCIJA: Milan Petković, potpredsjednik NS RS i poslanik Ujedinjene Srpske, ističe da se postavlja pitanje koliko je u Srbiji, pri izradi „Tijaninog zakona“, konstatovana stručna javnost, odnosno pravnici.\n„Mislim da uvođenjem doživotne kazne zatvora mi u pravnom pogledu idemo korak nazad. Smatram da je u krivičnom zakonodavstvu mnogo bitnija prevencija od represije“, naveo je Petković.\n„Mislim da bi se, ako se u RS bude išlo na izmjenu Krivičnog zakonika, u tom dijelu gdje bi se predložilo uvođenje kazne doživotnog zatvora, morali konsultovati pravni stručnjaci, koji imaju iskustvo, pa da vidimo koje su prednosti, a koji nedostaci“, rekao je Petković, a koji je po struci pravnik.\nPodsjetimo, 7. avgusta objavljeno je da je uhapšen ubica Dragan Đurić, tridesetčetvorogodišnjak, koji je, kako je navedeno, „potpuno mirno rezao meso i ponašao se kao da se ništa nije dogodilo“, uz „potpunu odsutnost bilo kakvog kajanja, potpunu odsutnost bilo kakvog ljudskog ponašanja“.\nNa kraju je osuđen na 55 godina zatvora – 40 za teško ubistvo i 12 godina za pokušaj silovanja, što je objedinjeno u maksimalnu kaznu od 40 godina zatvora. Da je tada na snazi bio zakon koji je u Srbiji usvojen prije dva dana, bio bi osuđen na ostatak života iza rešetaka. Nezavisne novine


Uključena prva deonica transbalkanskog "elektro-koridora"\n21/12/2017 | 15:31\nElektromreža Srbije (EMS) uključila je dalekovod od Pančeva do granice Srbije s Rumunijom, prvu 68 kilometara dugu deonicu “Transbalkanskog koridora za prenos električne energije”.\nDalekovod je završen tri meseca ranije pre ne što je bilo predviđeno i ima 203 stuba, a izvođači radova su bile domaće kompanije.\nUključenju dalekovoda je prisustovala premijerka Srbije Ana Brnabić koja je istakla da je taj “energetski autoput” jednako važan kao što su za saobraćaj putni i železnički koridori.\n“To je projekat koji smanjuje gubitak u prenosu struje”, istakao je Antić i naveo da dalekovod prolazi kroz južnobanatski region pa će moći da distribuira i struju iz elektrana na vetar snage 500 megavata, koje se grade na tom području.\nKako je dodao, ugovorena je izgradnja drugog dela “Transbalkanskog koridora”, od Kragujevca do Kraljeva koji će posle izgradnje još dve deonice povezati Srbiju s Crnom Gorom i BiH.\nDirektorka EMS Jelena Matejić je rekla da će dvostruki interkonektivni 400-kilovotni dalekovod omogućiti da Srbija u potpunosti iskoristi svoje potencijele i dobar geografski položaj kako bi bila lider regiona u oblasti elektroenergetike.


„Dobar potez“: Rusija „postrojila“ razarače NATO-a u Crnom moru - 19.12.2020, Sputnik Srbija\n„Dobar potez“: Rusija „postrojila“ razarače NATO-a u Crnom moru\nOdrediti cilj, njegove parametre, saznati kurs i kome pripada — Ministarstvo odbrane RF testira u Crnom moru najnoviji automatski sistem „Strategiju“ za praćenje... 19.12.2020, Sputnik Srbija\nrusija, svet, vesti, crnomorska flota, crno more, nato, vojska i naoružanje\n09:10 19.12.2020 (Osveženo: 01:42 26.08.2021)\nCC BY-SA 2.0 / MC3 Chris Cavagnaro / Američki razarač vođenih projektila\nOvaj razvoj Istraživačkog instituta za radio-komunikacije velikog dometa (RTI) omogućiće Rusiji da značajno osigura svoje južne granice i spreči kršenje državne granice.„Strategija“ obuhvata sva sredstva za praćenje koja su dostupna Crnomorskoj floti.\nVećina savremenih sistema za nadzor vodenih površina su, po pravilu, radarske stanice koje su povezane u zajedničku mrežu i skeniraju more mnogo kilometara udaljeno od obale. Sve informacije o kretanju brodova šalju se u jedan centar u kome se donose odluke. Na primer, informacije o presretanju uljeza.\n„Startegija“ se takođe zasniva na principu radara, objasnio je za RIA Novosti glavni urednik časopisa „Arsenal otadžbine“ Viktor Murahovski. „Ona automatski u režimu realnog vremena određuje koordinate svih brodova i plovila u području koje pokriva. Crta takozvane signature. To je jedinstveni portret broda u moru, po kojem se prepoznaje njegov tip i kome pripada. I, naravno, sistem beleži osnovne parametre kretanja: kurs i brzinu. Koliko znam, sličan sistem se primenjuje i u arktičkoj zoni“.\nPrema rečima eksperta, „Strategija“ je jedinstvena po tome što kombinuje mogućnosti svih radarskih stanica koje nadgledaju Crno more, kako na kopnu, tako i na brodovima. A za nadgledanje udaljenih područja, zajedno sa sistemom „Strategija“ se mogu uključiti prekohorizontski radari koji skeniraju prostor u radijusu većem od hiljadu kilometara. Ključna karakteristika nove tehnologije je automatizacija na visokom nivou.\n„Trenutno su stručnjaci iz takozvanog Centra za borbeno komandovanje flota angažovani u praćenju situacije na površini mora“, kaže Murahovski. „Ovo je struktura koja još uvek datira iz sovjetskog doba. Operatori obrađuju ogromne količine podataka, često ručno. Ranije je bilo tako, na primer, u PVO, gde je postojalo posebno radno mesto — operator tableta. Oni su markerima beležili sve promene vazdušne situacije na ekranima sa providnom mapom. Sada to obavljaju računari. Tako će i u novom sistemu veći deo rutine biti automatizovan“.\nTvorci ovog sistema su uvereni da će „Strategija“ moći da koristi ne samo radar, već i satelitske i zemaljske automatske informacione sisteme, unutrašnje kanale za prenos informacija o objektima flote. Pored toga, ona će u dvosmernom režimu funkcionisati sa tehničkim sredstvima i kompleksima od kojih će primati podatke.\nSpecijalisti RTI očigledno imaju dovoljno iskustva u ovoj oblasti. Oni su ti koji su napravili sistem za upozoravanje na raketni napad „Voronjež DM“, prekohorizontske radarske sisteme „Podsolnuh“ (suncokret), „Kontejner“ i druge radare.\nPitanje kontrole situacije u Crnom moru nikako nije besmisleno za Rusiju. Poslednjih godina brodovi NATO-a redovno ulaze na ovu teritoriju. Krajem septembra načelnik Glavne operativne uprave Generalštaba Oružanih snaga Rusije Sergej Rudskoj saopštio je da su 2020. godine ratni brodovi Severnoatlantske alijanse bili u Crnom moru za trećinu duže nego 2019. godine.\nAktivnost NATO-a je dostigla vrhunac u julu, kada su se održavale vojne vežbe „Morski povetarac 2020“. U njima je učestvovalo oko dve hiljade vojnih lica iz SAD, Ukrajine, Bugarske, Gruzije, Norveške, Rumunije, Španije i Turske, više od 25 brodova, kao i avijacija.\n„Do 40 odsto ovih brodova su nosači visoko-preciznog oružja velikog dometa “, rekao je Rudskoj. „Konkretno, razarač američke mornarice „Ruzvelt“, sposoban da nosi do 90 krstarećih raketa „Tomahavk“, više puta je ušao u Crno more“.\nU suštini, jedina stvar koja sprečava mornaricu NATO-a da neprestano manevriše u Crnom moru je Konvencija Montre iz 1936. godine. Sporazum definiše status moreuza Bosfor i Dardanele, a takođe ograničava prisustvo ratnih brodova necrnomorskih država u vodenom području tokom perioda od tri nedelje. Pored toga, konvencija predviđa da do devet takvih brodova čija ukupna tonaža ne prelazi 30 hiljada tona, može istovremeno biti u Crnom moru.\nVećina svih stranih mornarica je, naravno, zainteresovana za Krim. Brodovi zapadnih zemalja više puta su se približavali poluostrvu, izviđački avioni i dronovi redovno lete u granicama ruskog vazdušnog prostora. Alijansa pokušava da utvrdi lokaciju vojnih objekata na Krimu, kao i da sazna na kojim frekvencijama funkcionišu sistemi komunikacije, navigacije i sistemi elektronskog ratovanja.\nPrednost u regionu\nSjedinjene Države i njeni saveznici ne kriju činjenicu da su jako zabrinuti zbog ruskih vojnih sposobnosti u Crnom moru.\nU decembru je američki strateški analitički centar „RAND“ čak izradio model konfrontacije između Crnomorske flote i mornarice zemalja NATO-a u regionu, stvarajući nešto poput društvene igre. Ispostavilo se da će na ovom vodenom području Rusija pobediti bilo koju koaliciji, čak i ako Sjedinjene Države deluju zajedno sa Bugarskom, Rumunijom, Turskom, Ukrajinom i Gruzijom.\nMoskva zaista ima čime da odgovori na agresiju. Pomorske snage koje su razmeštene u regionu redovno se dopunjavaju novim brodovima i podmornicama sa moćnim udarnim sistemima.\nPored toga, na samom Krimu, koji se često naziva „kopnenim nosačem aviona“, nalazi se impresivna armijska grupa, koja je opremljena najsavremenijim sistemima PVO i protivbrodskim raketnim kompleksima koji su sposobni da pogađaju morske ciljeve na znatnoj udaljenosti od obale. Oni su pokretni i mogu brzo da promene položaj, što ih čini teškim za otkrivanje i uništavanje.\nAmerički analitičari su došli do zaključka da će Rusija držati Crno more pod kontrolom, čak i bez ulaska u oružani sukob sa zemljama NATO-a. Za to Moskva ima impresivan arsenal nesmrtonosnih sredstava. Stručnjaci iz „RAND-a“ ovde misle na psihološke napade, sajber operacije, informacione udare, kao i na elektronski rat.\n„Crvena linija“ za Moskvu — NATO baza kod Krima\nRatni brodovi NATO-a u Crnom moru — pokušaj da se neutrališe Rusija


Dan online - Drustvo: Reciklirati 50 odsto otpada - 2018-10-11\nDrustvo MINISTAR PAVLE RADULOVIĆ PORUČIO\nPredstavnici Parlamentarne grupe prijateljstva Vrhovne Rade Ukrajine, koji su se sastali sa ministrom održivog razvoja i turizma Pavlom Radulovićem, interesovali su se za pitanje upravljanja otpadom u Crnoj Gori, kazali su iz Ministarstva održivog razvoja i turizma. Kako navode, Radulović ih je informisao o tekućim aktivnostima u ovoj oblasti te naveo da je pitanje čvrstog komunalnog otpada tretirano Strategijom upravljanja otpadom koja je bazirana na Direktivi Evropske komisije o upravljanju otpadom, kao i da je cilj da do 2030. godine 50 odsto otpada u Crnoj Gori bude sortirano i reciklirano.\n– Ministar Radulović je, između ostalog, prisutne informisao i o strateškom pristupu razvoju turizma u našoj zemlji kao i aktuelnim projektima iz ove oblasti. Razmotrivši mogućnosti jačanja saradnje u oblasti turizma, sagovornici su se saglasili da je neophodno intenzivirati saradnju kada je riječ o boljoj promociji turističkih potencijala obiju zemalja kao i razmjeni iskustava u dijelu turističkog razvoja. Kada je riječ o unapređenju avio-povezanosti Crne Gore i Ukrajine, ministar Radulović naročito je istakao da bi trebalo razmotriti mogućnosti povezivanja turoperatora i uspostavljanja direktne avio-linije koja bi redovno saobraćala – navodi se u saopštenju.A.O.


Lames uplatio 222.000 evra - Ozon Media\nSremska Mitrovica – Iz lokalne samouprave Grada Sremska Mitrovica, za radio Ozon potvrđena je informacija da je italijanska kompanija „Lames“ na račun grada uplatila novčana sredstva u iznosu od 222.000 evra.\nZbog nepoštovanja ugovora koji je ova kompanija potpisala sa lokalnom samoupravom Grada Sremska Mitrovica, a po kojem se obavezala da u roku od dve godine zaposli 225 radnika što nije ispunila predviđenom roku, u budžet grada uplaćena su pomenuta sredstva.\nPrema rečima Branislava Nedimovića, gradonačelnik Sremske Mitrovice nova zapošljavanja u “Lamesu” nisu predviđena u 2015. godini. U kompaniji je trenutno zaposleno 130 radnika i u ovoj godini “Lames” planira da taj broj zadrži.\n“Lames Group” je italijanska kompanija iz sektora prateće automobilske industrije, treći najveći snabdevač prozorskim podizačima i sistemima vrata u Evropi.\nSutra Dan otvorenih vrata u Mitrovačkoj gimnaziji


Unos vitamina D kroz dijetetski suplement D3 vit Anafarm | VirtualniGrad\nNazivom vitamin D obuhvaćena su dva oblika: vitamin D2, koji se stvara u biljkama i vitamin D3, koji se nalazi u namirnicama životinjskog porekla (riblje ulje, ribe, jaja) i koji se, pod uticajem sunčeve svetlosti, stvara i u ljudskom organizmu. Vitamin D3 nekoliko puta je efikasniji u nadoknadi manjka ovog vitamina u organizmu od vitamina D2.\nOdavno je poznato da je vitamin D regulator nivoa kalcijuma u organizmu, kao i da je neophodan za pravilan razvoj kostiju kod dece i očuvanje mineralne gustine kostiju u starijem životnom dobu.\nU današnje vreme preporuke za dodatno uzimanje vitamina D proširene su u skladu sa novim saznanjima o njegovoj funkciji. Kontrolisane kliničke studije utvrdile su vezu smanjenog nivoa vitamina D u organizmu i povećanog rizika za nastanak mnogih hroničih oboljenja (uključujući čak i maligne bolesti). Vitamin D je vrlo važan faktor i u regulaciji imunoloških procesa.\nU vezi sa novim istraživanjima koja pridaju veliki značaj ulozi vitamina D u organizmu, sve češće se, i kod nas, uz ostale laboratorijske analize određuje i koncentracija vitamina D u krvi.\nNedostatak vitamina D najčešće nastaje usled nedovoljnog izlaganja sunčevoj svetlosti i smanjenog unošenja putem hrane (upotreba zaštitnih krema za sunčanje smanjuje sintezu vitamina D i do 95%). Treba imati u vidu da se u starijoj životnoj dobi u organizmu ne stvara dovoljno vitamina D. Manjak ovog vitamina može se nadoknaditi uzimanjem preparata vitamina D u preporučenim dozama.\nPreparat D3 vit proizveden je po vrhunskoj tehnologiji i namenjen je deci starijoj od 7 godina i odraslima, radi obezbeđivanja optimalnog unosa vitamina D.\nPakovanje i sastav: 30 softgel kapsula x 3 µg (120 IU) vitamina D3 (holekalciferol).\nAko Vam je interesantan i potreban unos vitamina D kroz dijetetski suplement D3 vit, posetite Anafarm i upoznajte se sa ostalim preparatima iz njihovog asortimana.


Hocu.ba Podgorica – Hocu.ba\nOd starog kombija do posla iz snova: priča Milice i Vukašina iz Podgorice\nPre dve i po godine, drugog novembra 2017, Milica (29) i Vukašin Rakočević (29) iz Podgorice sasvim slučajno su na internetu videli oglas za prodaju kombija. Nije im trebalo ni sat vremena da otvore kasicu u kojoj je Vukašin štedeo novac pet godina, da kupe vozilo i pokrenu nov biznis. Kombi je brzo restauriran, […]\nPoziv za mlade da se prijave na konkurs za grafit na temu: “Danas sam mlad/a”\nRYCO: Otvoren lokalni ured u Podgorici\nLokalna kancelarija Regionalne kancelarije za saradnju mladih (RYCO) otvorena je petak u Podgorici. Riječ je o prvoj lokalnoj kancelariji u regionu, a Crna Gora je prva od šest zemalja Zapadnog Balkana, koja je ispunila sve uslove za otvaranje te kancelarije. RYCO je uspostavljena 4. jula 2015. godine na Samitu lidera Zapadnog Balkana u Parizu, kada […]


Niko neće u mobilni tim koji će obilaziti zaražene glasače - Top Portal\nNaslovnica Vijesti BiH Niko neće u mobilni tim koji će obilaziti zaražene glasače\n26. septembra 2020. 8:31\n„Niko neće htjeti da bude dio tog tima i to je prvo pitanje koje smo i mi u okviru lokalne izborne komisije postavili. Druga stvar je da treba obezbijediti jednog ljekara jer CIK preporučuje da po mogućnosti bude jedan zdravstveni radnik. Mi još ništa zvanično nismo dobili povodom toga, ali smatram da će biti jako teško obezbijediti ljude za posao u mobilnom timu koji će morati ići u kuću onima koji su zaraženi da bi glasali“, rekao je za „Nezavisne“ Vladimir Vuković, predsjednik Opštinske izborne komisije Teslić, ističući da će biti problem nabaviti svu opremu za glasanje u uslovima pandemije ne toliko zbog novca, već zbog vremena koje je preostalo, ali i zbog sve teže situacije na tržištu jer, kako ističe, već ima informacije da je teško doći do beskontaktnih toplomjera.\n„Njima nije omogućeno glasanje, tako da ima i diskriminacije, ali mi ćemo dati sve od sebe da ispunimo i ovaj zadatak koji je zadao CIK. Sve u svemu, biće teško“, rekao je Škondrić za „Nezavisne“, dodajući da bi sve moglo da stvori probleme i u biračkom spisku.\nBranislav Zeljković, direktor Instituta za javno zdravstvo RS, rekao je za „Nezavisne“ da su upoznati sa informacijom da će osobe koje imaju virus korona ili koje su izolaciji moći glasati na izborima putem mobilnog tima, ali da ih niko nije pitao za mišljenje ili savjet.\n„Niko nas nije pitao za preporuke. Velikim lokalnim zajednicama to će sigurno predstavljati problem jer oni imaju i veći broj pozitivnih na virus korona, dok je u manjim lokalnim zajednicama manji broj zaraženih“, rekao je Zeljković, dodajući da će svaka lokalna zajednica tom problemu morati pristupiti pojedinačno jer ne postoji formula za cjelokupnu državu.\nU BiH je počelo štampanje glasačkih listića za lokalne izbore koji su zakazani za 15. novembar. Listiće štampa kompanija „Unioninvestplastik“ iz Sarajeva, a vrijednost cijelog posla je 805.528 KM.\n„Kako glasački listići spadaju u osjetljivi izborni materijal, ovoj aktivnosti pristupamo s posebnom pozornošću i uz dodatne sigurnosne mjere, kao i mjere nadzora i kontrole u svakom trenutku tokom ovog procesa“, rekao je Željko Bakalar, predsjednik CIK BiH.\nPrethodni članakPočeo festival komedije Mostarska liska\nNaredni članakDirektor tukao radnika zbog rezultata izbora u Crnoj Gori


Prema izveštajima američkih medija, azil za životinje Ramapo-Bergen Animal Refuge iz Oaklenda, nedavno je udomio psa koji je nedugo potom spasio život svom novom vlasniku, koga je moždani udar zatekao samog kod kuće...\nSejdi je šestogodišnja ženka nemačkog ovčara koja je igrom nesrećnih okolnosti završila u ovom azilu, smeštenom u Nju Džerziju, nakon što je njen bivši vlasnik odlučio da se odseli i preda je.\nPrelepa ženka delovala je zbunjeno i potpuno izgubljeno nakon što je stigla u azil, iznenada izgubivši jedinu porodicu koju je do tada u svom životu poznavala. Sejdi je veoma veran pas, ali nervozan i zaštitnički se ponaša prema novim ljudima, što ju je učinilo daleko težom za ponovno udomljavanje.\nPre samo nekoliko meseci, Brajan je ušetao u život ovog psa i odlučio je da je udomi. Iako je zbog Sejdine biografije imao uvid u to da je ona veoma nervozna u okruženju muškaraca, Brajan je ipak na prvi pogled osetio posebnu vezu sa njom, ceneći njenu inteligenciju, veliku nepoverljivost i žestoku lojalnost koju pruža kada jednom ostvari vezu i formira poverenje. Brajan je pružio Sejdi novi život, usvajajući je i pružajući joj srdačan doček u njenom novom domu.\nPre par nedelja, Brajan je doživeo moždani udar dok je bio kod kuće sa Sejdi. Iako je njegov organizam postepeno kolabirao i sa svakim momentom je gubio sve više funkcija, Sejdi ni u jednom momentu nije napuštala svog novog vlasnika. Sejdi je lizala njegovo lice održavajući ga svesnim, prestajući samo kako bi nastavila da ga vuče po sobi do mobilnog telefona smeštenog na stolu. Ovaj neverovatni pas definitivno je jedini razlog zbog kog je Brajan bio u mogućnosti da obavi telefonski poziv koji mu je, kako se ispostavilo, spasio život.\nSejdi se trenutno nalazi sa ostalim članovima porodice, dok se Brajan oporavlja u rehabilitacionom centru, u konstantnom su kontaktu putem različih aplikacija i oboje čekaju dan kada će ponovo moći da uživaju zajedno.


Skupština KS/ Osuda prijetećih poruka upućenih ministru Suljagiću – Informer\nPredsjednik Kluba zastupnika Stranke demokratske akcije (SDA) u Skupštini Kantona Sarajevo Elmedin Konaković osudio je na današnjoj sjednici napade na ministra obrazovanja i nauke Emira Suljagića i zatražio od ministra unutrašnjih poslova i policijskog komesara da identificiraju osobe koje su uputile prijeteće mailove.\nNaime, ministru Suljagiću uputile su nekoliko uvredljivih i prijetećih milova nakon što je otvorena rasprava o izmjenama i dopunama Zakona o osnovnom obrazovanju, čija je jedna stavka bila i pitanje predmeta “Vjeronauka”.\nKako ističe Konaković dignitet svakog zastupnika i ministra mora se zaštititi, navodeći da svaka izgovorena riječ za govornicom u Skupštini mora biti potkrijepljena argumentima.\nOn je zatražio i objašnjenje ministra Suljagića koji je u izjavama u pojedinim medijima istakao da su neki političari u Skupštini svoju karijeru gradili na “kostima Srebrenice”, jer je Konaković mišljenja da je ovakva izjava, izrečena na osnovu dva anonimna maila, najgrublja koju je do sada čuo.\nMinistar Suljagić izašao je tada za govornicu i pročitao sadržaj mailova, u kojima između ostaloga stoji da je “Srebrenica najveća pravda koja se dogodila”, a ministar Suljagić preživio je tu golgotu.\nNa kraju je Suljagić uputio izvinjenje ukoliko je nekoga lično uvrijedio te kazao da je sklon teškim riječima koje su ga koštale i koje će ga koštati, ali da je to ljudska reakcija na ono što mu se dešavalo od maja ove godine, kada je prvi put pokrenuo pitanje slučaja “Vjeronauka”.


Efektni jesenji autfiti kojima nećeš moći da odoliš - WANNABE MAGAZINE\nU potrazi si za modernim, efektnim i zanimljivim autfitima kojima ćeš osvežiti svoj jesenji look? Na pravom si mestu jer ti i danas, kao i uvek, predstavljamo nekoliko kombinacija u kojima ćeš sigurno uživati, a podrazumeva se – i privlačiti pažnju!\nJesen je pravo vreme za trendi džempere koje si jedva čekala ponovo da obučeš. Ipak, kako bi izgledala zanimljivo i trendi, jednostavni džemper ponesi uz pantalone dužine 7/8 koje se blago šire na krajevima nogavica, a celokupni stajling “začini” upadljivim čizmicama sa printom.\nDžins je uvek pravi izbor koja god prilika da je u pitanju. Za ležerni, urbani autfit, ponesi svoje omiljene farmerke uz udobni duks sa zanimljivim natpisom i neizostavnom kožnom jaknom. Upadljive čizmice sa printom i ovog puta mogu biti dobar modni potez.


"A-tek" kaparisao RTB Bor : Nadlanu.com\n"A-tek" kaparisao RTB Bor\nMinistar ekonomije i regionalnog razvoja u Vladi Srbije Mlađan Dinkić potvrdio je da je austrijska kompanija "A-tek" na vreme uplatila 150 miliona dolara, što predstavlja deo ugovorene cene za kupovinu Rudarsko-topioničarskog basena Bor. Dinkić je precizirao i da je potvrda o uplati novca stigla u ovo ministarstvo i da nije iznenađen zbog toga, jer bi u suprotnom Austrijanci izgubili 10 miliona dolara.\n- To je veoma visoka garancija za neizvršenje potpisanog ugovora, a sada je već potpuno izvesno da će do 4. aprila uplatiti i ostatak novca za kupovinu kombinata bakra – rekao je on. Prema rečima ministra Dinkića, sada je sigurno da će tender biti uspešan, jer su uplaćena sredstva isuviše visoka da bi se odustajalo. Ugovor o prodaji imovine RTB Bor potpisan je 7. februara. "A-tek" je na tenderu ponudio cenu od 466 miliona dolara i ima obavezu da investira 230 miliona dolara u modernizaciju proizvodnje.\n- Ovo je najbolji dokaz da je RTB za nas strateška investicija od najveće važnosti − kaže Mirko Kovač, predsednik "A-teka". - Do kraja ugovorenog roka, koji ističe 4. aprila, biće uplaćena cela suma. Do kraja tog termina, vašoj Agenciji za privatizaciju dostavićemo i bankarsku garanciju za dobro izvršenje posla u iznosu od 60 miliona dolara.\nPredsednik "A-teka" je rekao da je njegova kompanija prošle godine ostvarila prihod od 2,364 milijarde evra, dok ove godine očekuju da prihod premaši tri milijarde. Uplatom 150 miliona dolara do 29. februara austrijski konzorcijum grupacije "A-tek" dobio je prolongiranje roka za uplatu celokupne kupoprodajne cene za RTB do 4. aprila. Do tada će, naime, Bečlije morati da uplate još 364 miliona dolara, jer je u ukupnu cenu za kombinat bakra uračunata i cena njegove obrtne imovine, u iznosu od 48 miliona dolara.


Nešto posle 23 sata došlo je do pada Fejsbuka i Instagrama.\nKomentari o ovom događaju brzo su počeli da se šire Tviterom, jer su se na pad popularnih društvenih mreža žalili pojedini korisnici.\nSudeći po sajtu Downdetector, koji prati rad brojnih sajtova korisnici širom sveta prijavljuju problem sa pomenutom društvenom mrežom.\n"Sorry, something went wrong. We're working on getting this fixed as soon as we can. Go Back"\nSa druge strane, od celog Instagrama ostao je samo logo.\nInače, ovo nije prvi put da društvene mreže naglo padaju, a u poslednje vreme šire se i vesti o curenju podataka korisnika.\nJoš uvek nije poznato koji su uzroci ovih problema, ali kasnije tokom noći, mreže su ponovo počele nesmetano da rade.


Avitaminoza – BHFanaticos\n6. Septembra 2008. 30. Decembra 2016. bhfpress 2219 Views\nBlijedo, anemicno, neodlucno i bojazljivo izdanje reprezentacije Bosne i Hercegovine u prvoj utakmici kvalifikacija za naredno svjetsko prvenstvo protiv domacina Spanije u Murciji rezultiralo je vise nego opravdanim porazom. Izmedju pompeznog i pretjeranog trijumfalizma strucnog staba i klasicnog kolapsa igre nasih momaka ostala je samo utjeha da nismo izgubili sa vise od jednog gola razlike.\nIako je reprezentacija Bosne i Hercegovine dosla u goste evropskom prvaku, i iako je odigrana tek jedna utakmica kvalifikacija, vec sada je jasno da nadmenim slatkorjecjem i prejudiciranjem vlastitog kvaliteta iz ovih kvalifikacija necemo izaci sa pozitivnim ucinkom. Razvoj situacije u nasoj grupi vec sada diktira podizanje nuznog stanja na najveci nivo, a kod nas jos uvijek nema razloga niti najave za bilo kakav optimizam. Nasa reprezentacija vec sada dobrano kasni za ostalim ucesnicima grupa (cak 3 ekipe imaju 3 boda), a vecerasnje izdanje ne ostavlja puno nade za bolju buducnost.\nSljedeci direktni protivnik, ekipa Estonije, je doduse takodjer izgubila svoj prvi susret, ali je ipak ostavila bolji dojam od naseg nacionalnog tima. Bice jako interesantno vidjeti sta nas strucni stab planira za ovaj predstojeci susret u srijedu, i kako nasi reprezentativci misle “oprati” vecerasnje blijedo izdanje koje je, unatoc superiornom protivniku, bilo vise nego lose.\nOstaje da se vidi da li cemo se opet pouzdati u mitologiju i carobne stapice, ili ce se zasukati rukavi, te u susret uci sa daleko vise mentalne, a posebno fizicke spreme. Takodjer, ostaje da se vidi da li ce se ovaj, realno govoreci, cudesan sastav odrzati , ili ce se selektor Blazevic ipak odluciti za mnogo jaci tim kojeg je veceras, primjetili smo, prekasno odlucio ostaviti van igre (kasne izmjene). Moramo dodati da u nasem timu nismo vidjeli igrace koji su zasluzili igranje u prvoj postavi, a koji uopste nisu uvrsteni u najbolji tim, pa je zabrinutost povodom te cinjenice jos i veca. Dovoljan je jedan pogled ka klupi nase reprezentacije pa da prosjecnom zaljubljeniku u nogometnu igru bude jasno da neko “sapce” sastav Ciri. Inace ne vidimo drugi razlog zasto se pored jednog super-talenta, Pjanica, i trenutno vodeceg strijelca Bundeslige, Ibisevica, nasao jedan Vasilic iz Gradacacke Zvijezde..\nVeceras smo pokazali nemoc, i nema niti jednog pozitivnog elementa u nasoj igri. Veoma je vazno da to svi konstatuju i da se ne zanosimo i opravdavamo cinjenicom da smo porazeni od evropskog prvaka sa “mrsavih” 1-0. Ukoliko se vec sada ne pocne raditi na ozbiljnom oporavku nece proci ni 96 sati od danasnjeg dana, a mi cemo se po ko zna koji put pomiriti sa jezivom cinjenicom da ni ova generacija nasih nogometasa nece donijeti radost nasem nogometu u skoroj buducnosti.\nNa ljudima koji vode nas nogomet je vec sada ogromna odgovornost, jer ukoliko se opet desi pad sistema, sto je vise nego izvjesna mogucnost, vise ih nista nece moci opravdati u njihovim tvrdnjama da su upravo oni jedini spas nasem usnulom bosansko-hercegovackom nogometu.\nDo srijede nema puno vremena…\n← BHF i Fukare Tuzla odrzale sastanak\nIvan Opacak: ‘Izvinjenje navijacima!’ →\n12. Septembra 2008. bhfpress Komentari isključeni za Savez Napolje


Treće "Veteransko kolo" u subotu 29. juna u Bačkoj Palanci\nNaslovna Kultura Tradicija Treće „Veteransko kolo“ u subotu 29. juna u Bačkoj Palanci\nTreće „Veteransko kolo“ u subotu 29. juna u Bačkoj Palanci\nBAČKA PALANKA: U subotu 29. juna na platou u centru grada održaće se 3. Susret veterana folklora pod nazivom „Veteransko kolo“.\nUčešće na 3. Susretu veterana folklora u Bačkoj Palanci 29. juna potvrdili su ansambli veterana iz Mladenova, Čelareva, Dobanovaca, Kikinde, Beograda, Novog Sada, Šapca, Obrenovca i Banja Luke, a “Veteranskom kolu” će prisustvovati i delegacije KUD-ova iz Ljiga, Novog Sada, Lazarevca, Beočina, Soko Banje, Smedereva, Šapca i Banja Luke. Već po tradiciji, učesnici će u defileu prošetati centrom Bačke Palanke, a početak koncerta predviđen je za 18.00 časova.\n„Veteransko kolo“ je manifestacija koju Centar tradicionalne kulture i umetnosti „Kosta Abrašević“ organizuje od 2015- e, svake druge godine. Veteranska grupa Abraševića osnovana je 2005. godine i od tada su učesnici raznih međunarodnih festivala u Italiji i Češkoj, kao i festivala i susreta veterana folklora širom Srbije. U nameri da brojnim prijateljima stečenim na putovanjima uzvrate istom merom i ugoste ih u Bačkoj Palanci, 2015. godine veterani Abraševića su organizovali prvo „Veteransko kolo“ , a 2017. drugi po redu Susret veterana, sa idejom da manifestaciju organizuju svake druge godine . Osnovni cilj je da se sačuva tradicija Srbije kroz pesmu i igru i da se bačkopalančanima predstavi folklorna kultura Srbije.\n3. susreti veterana\nPrethodni tekstDeveta pobeda u 9 nastupa za KK Hercegovac\nSledeći tekstGrčko ostrvo vam nudi besplatnu kuću, hranu, zemlju i 500 evra mesečno


Radio M – Hit Radio › SpaceX testirao novi motor za svoju sljedeću veliku raketu\nPosted on February 5, 2019 at 8:16 am\nSpaceX je upravo završio prvu probu novog motora, koji će se koristiti za napajanje nove generacije raketa navedene kompanije. Novost je najavio izvršni direktor SpaceX-a Elon Musk, koji je objavio par klipova s probe u Teksasu na svom Twitter profilu.Motor Raptor se trenutno razvija i slovi za nasljednika postojećeg Merlin 1D motora, a očekuje se da će na kraju napajati letjelicu SpaceX-a koje će biti poslana na Mjesec, a kasnije i na Mars.\nOčekuje se da će tri takva motora biti instalirana najprije na prototip letjelice Starship, koja će najprije biti testirana na probnim letovima. Međutim, krajnji plan je da konačni Starship ima ukupno sedam Raptor motora, javlja The Verge.\nVažno je istaći i to da je još 5. januara Elon Musk rekao kako se nada da će početi s izvođenjem probnih letova Starshipa u roku od četiri do osam sedmica. Međutim, prototip svemirskog broda kompanije SpaceX je teško oštećen jakim vjetrovima u Teksasu, što će vjerovatno odložiti prve testne letove.


Šesdeset godina od prvog leta aviona Galeb G-2, prvog domaćeg mlaznog školskog aviona – Slika Vest\nGalebDan, rođendan legendarnog vojnog aviona na kojem je obučeno na hiljade jugoslovenskih pilota, kao i pilota drugih država, biće obeležen posebnom postavkom fotografija velikog formata koje će izložiti Muzej vazduhoplovstva uz izloženi avion Galeb G-2 “23001”, upravo prototip koji je 3. jula 1961. prvi put poleteo. Drugi Galeb G-2, koji danas leti u privatnom vlasništvu obaviće nekoliko letova iznad aerodroma.\nDogađaj će okupiti bivše vojne pilote koji su naučili da lete upravo na ovom avionu. Okupljenima će se obratiti Vladimir Trifunović, predsednik Udruženja letača “Galeb”, Darko Mladenović, kustos Muzeja vazduhoplovstva i jedan od prisutnih vojnih pilota koji je leteo na avionu. Na događaju će biti promovisana i knjiga “Galeb”, nova publikacija posvećena godišnjici leta aviona sa do sada neobjavljenim fotografijama prvog domaćeg mlaznog školskog aviona. Ulaz je slobodan za sve zainteresovane.


Politika privatnosti | Chik prirodna kozmetika\nU kompaniji Apoteka Sadović Pharm cenimo Vašu privatnost, zato o Vašim podacima izuzetno pažljivo brinemo.\nSve posredovane informacije su sigurne, nećemo ih ni pod kojim uslovima ustupati trećem licu, što Vam osigurava potpuno sigurno i bezbedno poslovanje i saradnju sa kompanijom Apoteka Sadović Pharm.\nDa bismo uspešno obradili Vašu narudžbinu potrebni su nam Vaše ime i prezime, adresa, e-mail i telefon. Uz pomoć tih podataka bićemo u mogućnosti da Vam isporučimo željenu robu, kao i da Vas obavestimo o trenutnom statusu narudžbine. Kompanija Apoteka Sadović Pharm će vaše lične podatke koristiti isključivo u svrhe tehničke administracije web sajta, kako bi vam dala pristup posebnim informacijama ili za komunikaciju sa vama. Apoteka Sadović Pharm neće prodati podatke koje poseduje trećim licima, niti na tržištu. Zaposleni u kompaniji Apoteka Sadović Pharm su obavezni da poštuju poverljivost Vaših podataka. Nikada i ni na koji način nećemo zloupotrebiti Vaše privatne informacije. Nećemo predati Vaše podatke za kontakt trećim licima, sem ukoliko se to od nas bude zahtevalo zakonom. Pored navedenih prikupljamo, analiziramo i obrađujemo podatke o proizvodima koje naši posetioci traže i kupuju, kao i o stranicama koje posećuju. Te podatke koristimo da bismo poboljšali ponudu i izgled naših stranica, i omogućili Vam jednostavnije korišćenje, sigurniju i udobniju kupovinu.\nwww.chik.rs koristi „cookies“ da Vam pomogne daprilagodite korišćenje interneta Vašim potrebama.\nKorišćenje naših servisa podrazumeva saglasnost korisnika sa navedenim uslovima korišćenja. Apoteka Sadović Pharm se obavezuje da će se pridržavati svega navedenog, a sve promene uslova postaju važeće tek nakon objavljivanja na ovoj strani i slanja e-mail obaveštenja svim registrovanim korisnicima.


Софтвер из Израела коришћен за хаковање смарт телефона\nHomeVestiSoftver iz Izraela korišćen za hakovanje smart telefona\n19/07/2021Redakcija BALKAN TVVesti, Vesti iz sveta, za slajder0\nŠpijunski softver razvijen u Izraelu korišćen je za uspešno hakovanje 37 smart-telefona širom sveta koji su pripadali novinarima, vladinim zvaničnicima i aktivistima organizaciju za zaštitu ljudskih prava, navodi se u zaključku istrage koju je sprovelo 17 medijskih organizacija.\nJedna od tih organizacija, dnevnik Vašington post, tvrdi da je špijunski softver nazvan „Pegaz“, koji je izradila bezbednosna organizacija NSO Grupa, korišćen između ostalog i da se prisluškuju telefoni dve žene koje su bile bliske sa Džamalom Kašogijem, kolumnistom Vašington Posta ubijenim 2018. godine u konzulatu Saudijske Arabije u Turskoj, prenosi Rojters.\nIzvor: Peter Wiberg/Pixabay\nLondonski Gardijan takođe ukazuje da je istraga pokazala da je špijunski softver bio kontinuirano i frekventno zloupotrebljavan tako što je omogućavao da se izdvajaju sms poruke, fotografije i e-mailovi, tajno snimaju pozivi i aktiviraju mikrofoni na aparatima korisnika.\nU zaključcima istrage, koje Rojters nije nezavisno potvrdio, ne navodi se ko je i zbog čega koristio ovaj špijunski softver, ali iz izraelske kompanije su saopštili da je on razvijen za vladine obaveštajne strukture i bezbednosne agencije koje se bore protiv terorizma i kriminala.\nNa svom veb-sajtu izraelska kompanija negira navode iz istrage 17 medijskih kuća koju je predvodila ne-profitna organizacija Zabranjene priče sa sedištem u Parizu.\n„Izveštaj organizacije Zabranjene priče prepun je pogrešnih pretpostavki, neutemeljnih teorija i pokreće ozbiljne sumnje o pouzdanosti i interesima izvora. Sve ukazuje da su „neidentifikovani izvori“ pružili neutemeljene informacije, izmeštene iz realnosti. Nakon što smo proverili njihove tvrdnje snažno demantujemo lažne optužbe iz tog izveštaja“, navodi se između ostalog u saopštenju izraelske kompanije.\nNSO Grupa je saopštila da njena tehnologija ni na jedan način ne može da se dovodi u vezu sa ubistvom novinara Kašogija, ali predstavnik kompanije juče nije bio dostupan da Rojtersu pruži dodatne informacije.\nOrganizacija Amnesti Internešenal osudila je „ozbiljan nedostatak pravne regulative“ u sferi špijunskih (bezbednosnih) softvera.\nU izveštaju Vašington pousta se navodi da je špijunirano više od hiljadu ljudi iz 50 zemalja, među njima i članovi nekoliko arapskih kraljevskih porodica, najmanje 65 uglednih poslovnih ljudi, 85 aktivista organizacija za ljudska prava, 189 novinara i više od 600 političara i vladinih zvaničnika, među kojima je bilo i šefova država i predsednika vlada.\nLajen: Neprihvatljivo špijuniranje novinara\nPredsednica Evropske komisije Ursula fon der Lajen izjavila je danas da je upotreba softvera za špijuniranje novinara „apsolutno neprihvatljiva“.\n„Ako je to tačno, to je apsolutno neprihvatljivo“, rekla je predsednica EK tokom posete Pragu.\nVučić se sastao sa Lajčkom u Briselu


RUTINSKA POBEDA CRNO-BELIH: Partizan u osmini finala Kupa Srbije\n13.10.2021. • 18:20\nMenig dvostruki strelac\nFudbaleri Partizana savladali su Trajal 3:0 (1:0) u meču šesnaestine finala Kupa Srbije.\nCrno-beli su lako došli do pobede i prolaska u osminu finala. U 25. minutu Marković je uputio sjajnu loptu na stranu ka Jojiću, koji je asistirao Menigu, kome nije bilo teško da iz neposredne blizine savlada golmana Todorovića.\nIgrao se 49. minut, akcija crno-belih tekla je po desnoj strani: Pantić je razmenio dupli pas sa Markovićem, uputio loptu u sredinu šesnaesterca gde se Menig odlično snašao i duplirao prednost svog tima.\nDo trećeg gola crno-beli su došli u 67. minutu meča. Ponovo su igrači Partizana kombinovali po desnoj strani, Zdjelar je poslao loptu u prostor ka Živkoviću, bek Partizana je uputio snažan udarac iskosa, golman Todorović zakačio loptu ali nedovoljno da je skrene od gola.\nMečevi osmine finala su zakazani za 1. decembar, a ostaje da se vidi ko će biti preostali učesnici ove runde.


Ikea panira građnju ritejl parka do robne kuće u Beogradu - Studio B\nIkea panira građnju ritejl parka do robne kuće u Beogradu\nIkea panira građnju ritejl parka do robne kuće u Beogradu Tanjug\nEkonomijaEkonomija Pocetna 06. 03. 2018. 08:57:41\nIkea planira da izgradi ritejl park do robne kuće u Bubanj Potoku kod Beograda, ali i drugu robnu kuću u Beogradu, izjavio je direktor za nekretnine i razvoj Ikee u Jugoistočnoj Evropi Vladislav Lalić.\n„Nastavljamo da širimo investiciju u Srbji. Planiramo ritejl park do naše robne kuće, to je u fazi planiranja i uradili smo studiju izvodljivosti“, rekao je Lalić sinoć na Kopaonik biznis forumu.\nKako kaže, Ikea širi i on lajn poslovanje.\n„Nastavićemo investiconi ciklus u Srbiji i dugoročno otvaranjem druge robne kuće u Beogradu, a videćemo i za Srbiju“, dodao je Lalić.\n„Uz sve to, važan je razvoj infrastukture, krenulo se sa završetkom punog profila obilaznice oko Beograda i taj deo može da se pretvori u komercijalnu zonu, koja je do skoro bio močvara“, rekao je on.\nLalić ističe da Ikea planira i izgradnu punktova za preuzimanje robe po Srbiji kako bi se smanjili troškovi za kupce, na primer u Subotici, Nišu i Novom Sadu, gde trenutno ne postoji potrencijal za otvaranje robne kuće.\nDodaje da je Ikea tako uradila u Rijeci i Splitu i da se to pokazalo kao vrlo uspešno.\nKada je reč o lokaciji za izgradnju druge robne kuće u Beogradu, Lalić kaže da nije tajna da gledaju deo prema aerodroma.\n„To je potencijalna lokacija, mora da bude blizu glavnih saobraćajnica“, dodao je Lalić.\nGovoreći o robnoj kući u Bubanj Potoku, on je istakao da su vrlo zadovoljni poslovanjem i da su u prvih šest meseci imali 1,23 miliona posetilica, od 10. avgusta 2017. do prošle nedelje.\n„Sve ukazuje da robna kuća dobro posluje i imamo dobru osnovu da i dalje širimo poslovanje u Srbiji. Kupili smo tu više zemlje nego što je bilo potebno za nekih 32 hektara. Do leta očekujemo da imamo jasniju sliku o toj investiciji“, napomenuo je Lalić.


Nova zalba na ulaganje EIB u izgradgradnju MHE u Srbiji\nTanjug 7. februara 2022. 09:49\nBEOGRAD – Ekološko udruženje Rzav i CEE Bankwatć Network, uz podršku svetske organizacije za zaštitu prirodu WWF, podneli su žalbu na rad Evropske investicione banke (EIB) čija je investicija za izgradnju malih hidroelektrana Beli Kamen i Komalj, kako su saopštili, prouzrokovala veliku štetu na rekama Crni Rzav i Ribnica u Srbiji.\nPodnosioci žalbe smatraju da ti projekti krše evropske i nacionalne pravne okvire, kao i Konvenciju Saveta Evrope o očuvanju evropske divlje flore i faune i prirodnih staništa (tzv. Bernska konvencija).\nOba postrojenja su međusobno povezana takozvanim bypaš-om, uzimajući vodu iz dve reke, a finansirala ih je EIB putem kredita za mala i srednja preduzeća, i prioritetnih projekata finansijskog posrednika Credit Agricole Srbija AD Novi Sad.\nInvestitor je firma Zlatiborske elektrane d.o.o, registrovana u Čačku, koja je imala u planu izgradnju i trećeg objekta, MHE Peta, neposredno ispod MHE Komalj.\nPostrojenja se nalaze na području Parka prirode Zlatibor, međutim, pre njihove izgradnje nije urađena nijedna studija o proceni uticaja na životnu sredinu, čime je dozvoljeno da ove dve male hidroelektrane unište 9,2 kilometra rečnog toka, naveli su u zajedničkom saopštenju podnosioci žalbe.\nOsim toga, primetni su i štetni uticaji sa ozbiljnim posledicama na zaštićene vrste u ovom području, što dokazuje, kažu, i hidrobiološko istraživanje koje je WWF Adria sprovela 2020. godine.\n„Rezultati sprovedenih terenskih i laboratorijskih istraživanja ukazuju na zabrinjavajuće promene staništa poput drastičnog smanjenja količine vode duž vodotoka, na kom su izgrađeni ovi hidroenergetski objekti, i prevelike produkcije algi, a posebno je primetan drastičan pad biodiverziteta na lokalitetu ispod druge MHE, kao posledica čestih promena nivoa vode na istraživanom delu toka“, rekla je Nataša Milivojević iz Ekološkog udruženja Rzav.\nNaglasila je da je na području između dve mašinske zgrade, 2018. godine utvrđeno prisutstvo strogo zaštićenog potočnog raka (Austropotamobius torrentium), ali da tokom poslednjih istraživanja, nijedan primerak te vrste nije pronađen na širem području.\nShodno pravilima EIB-a, za projekte koji se finansiraju preko komercijalnih banaka – posrednika, EIB nije nužno uključena u izradu ekoloških i društvenih procena uticaja, pa ostaje nepoznanica da li je EIB uradila bilo kakvu procenu uticaja ova dva projekta, navodi se u saopštejnu.\nU ovom slučaju procena uticaja je, dodaju, prepuštena banci Credit Agricole Srbija, uprkos činjenici da verovatno ne poseduju stručnost u oblasti prava EU ili ekoloških i društvenih standarda EIB-a.


HDZ USPJEŠNO LOBIRAO: Odbor EP-a traži "legitimno predstavljanje konstitutivnih naroda i građana u BiH" - IZDVOJENO.ba\nHDZ USPJEŠNO LOBIRAO: Odbor EP-a traži “legitimno predstavljanje konstitutivnih naroda i građana u BiH”\nOdbor za vanjske poslove Evropskog parlamenta usvojio je u četvrtak izvještaj o napretku Bosne i Hercegovine u kojem se izražava žaljenje zbog toga što pitanje demokratskog i legitimnog predstavljanja tri konstitutivna naroda i svih građana ostaje otvoreno te traži da se to pitanje riješi što je moguće prije.\nObjavljeno 06. Decembra 2018. 18:42\nEvropski parlament izražava “žaljenje zbog toga što pitanje demokratskog i legitimnog predstavljanja tri konstitutivna naroda i svih građana ostaje otvoreno”.\n“Traži se od svih strana da pronađu pravi kompromis jer to bi pitanje novi zakonodavci trebali što prije adresirati kroz provedbu odluka Evropskog suda za ljudska prava u slučaju Sejdić-Finci i povezanim slučajevima; ponavljamo potrebu da se nastavi s ustavnim, političkim i izbornim reformama koje će transformirati Bosnu i Hercegovinu u učinkovitu, inkluzivnu i funkcionalnu državu utemeljenu na vladavini prava”, kaže se u jednom od kompromisnih amandmana dogovorenih između više zastupničkih klubova.\nIzvještaj je usvojen s 33 glasa za, 7 protiv i 2 suzdržana. Evropski parlament na plenarnoj sjednici u januaru trebao bi glasati o ovom izvještaju, a prije toga zastupnici mogu na njega podnositi amandmane, prenosi Hina.\nU izvještaju se također izražava žaljenje što nije postignut kompromisi oko izbornog zakona prije izbora kako bi se popunila rupa nastala odlukom Ustavnog suda u predmetu Ljubić o izboru članova Doma naroda u parlamentu Federacije BiH.\nZastupnici pozivaju da se za to pitanje pronađe prihvatljivo rješenje kako bi se mogli implementirati rezultati izbora i uredno funkcioniranje svih državnih institucija. Izražava se uvjerenje da će Centralna izborna komisija provesti svoj mandat na neovisan i profesionalan način.\nTakođer se upozorava da odgode i pokušaji blokiranja formiranja vlasti nakon izbora ne bi bili u interesu građana niti u interesu evropskih integracija.\nU izvještaju se izražava “žaljenje zbog etno-nacionalističke retorike koja dijeli i koja je još jednom dominirala izbornom kampanjom te i dalje karakterizira politički diskurs u koji su uključeni politički akteri na svim stranama”.\nSDA POJAŠNJAVA ONIMA ŠTO SE PRAVE NAIVNI: Mogli smo samo da izaberemo SNSD-ovog potpredsjednika skupštine umjesto svog iz SDA, a što bi to radili\nSUD BiH: Odbijen zahtjev Tužilaštva za pritvorom, Ramiz Dreković se brani sa slobode


BG izbori: Solidna izlaznost, napadnuti posmatrači CRTA\nU prigradskim veća izlaznost nego u gradskim opštinama.\n04 Mart 2018, 2:31pm\nPrema podacima istraživačke agencije IPSOS na izbore za Skupštinu grada Beograda izašlo je 40,6 odsto upisanih birača. U Beogradu se za za 110 mesta u gradskom parlamentu bore se 24 izborne liste.\nPrema poslednjem preseku posmatračke misije CRTA, do 16 časova izašlo je 36,9 odsto birača, što je izlaznost slična prethodnim izbornim ciklusima.\nIz CRTE navode da je zabeleženo dva napada na njihove mobilne posmatrače.\n- Kada smo dobili informaciju o potencijalnoj kupovini glasova na glasačkom mestu broj 1 u Beogradu, naši posmatrači su izašli na teren kako bi to dokumentovali. Na samom biračkom mestu prišla su im dva lica i upozorili ih da ne snimaju telefonom. Nakon drugog upozorenja je naš posmatrač napadnut i udaren u lice. Nema fizičkih povreda, ali je slučaj prijavljen polciiji - kaže Raša Nedeljkov iz posmatračke misije CRTA.\nNedeljkov dodaje da je do incidenta došlo i na biračkom mestu na Zvezdari kada njihov posmatrač obaveštavao centralu o paralelnoj evidenciji birača koju je otkrio, zbog čega je došlo do komešanja kada su to čuli drugi članovi biračkog odbora. Iz CRTE navode da je zabeležen i niz drugih nepravilnosti poput učestalog fotografisanja, višestrukog glasanja, kao i prisustvu nepoznatih ljudi na biračkim mestima.\n- Nakon ta dva incidenta sa našim posmatračima nismo zabeležili nove incidente niti probleme. Apelujemo da se situacija u Beogradu smiri i pozivamo sve učesnike u izbornom procesu da poštuju zakon i izborne procedure kako bi se izborni dan završio u skladu sa demokratskim standardima - kaže Nedeljkov.\nPrema podacima Gradske izborne komisije na izbore za Skupštinu grada Beograda do 14 sati glasalo je 28,08 odsto birača. Predsednik GIK Zoran Lukić rekao je da je ova izlaznost otprilike ista kao što je bila u ovo vreme na parlamentarnim izborima 2014. godine.\nLukić je dodao da nisu primećene ozbiljne nepravilnosti.\nU drugom preseku posmatračke misije CRTA, izlaznost do 14 časova iznosi 23,2 odsto birača, ali za razliku od GIK-a, beleži se i niz nepravilnosti na šest odsto biračkih mesta. Raša Nedeljkov (CRTA) navodi je da je postoji nekoliko tipa primećenih nepravilnosti, kao što su višestruko glasanje, paralelno vođenje evidencije glasača od strane članova biračkog odbora, još jedan slučaj Bugarskog voza, ali bez reakcije članova biračkog odbora na ovu nepravilnost.\n- Takođe, postoji i jedan slučaj fizičkog sukoba na biračkom mestu do koga je došlo kada je član biračkog odbora želeo da spreči vođenje paralelne evidencije birača, ali o tom slučaju ćemo detaljnije govorit i na sledećoj konferenciji za medije - kaže Nedeljkov.\nPoslednji podaci CESID-a rađeni na uzorku od 300 biračkih mesta govore o tome da je do 14 časova izašlo 28,7 odsto birača, ali da je trend veće izlaznosti u prigradskim opštinama ostao, te da je za 1,5 odsto birača manje glasalo u gradskim opštinama.\nNa parlamentarnim i lokalnim izborima 2016. i 2014. godine u isto vreme izašlo je 1.5 odsto birača manje, ali na predsedničkim izborima prošle godine u ovo vreme zabeležena je izlaznost od 31 odsto.\nI u CESID-u beleže, kako kažu, manje nepravilnosti - fotografisanja na biračkom mestu, glasanja bez provere UV lampom i slično - koja se rešavaju na licu mesta i ne utiču na tok izbora.


Otvoren poziv za prijave potencijalnih subjekata direktnog pristupa Zelenog klimatskog fonda - Klimatske promene\nOtvoren poziv za prijave potencijalnih…\nPoziv za podnošenje prijava zvanično je objavljen 26. novembra 2021. godine. Zainteresovani subjekti će imati do 30 kalendarskih dana, nakon raspisivanja poziva, da iskažu svoje interesovanje putem mejla ivan.todorovic@fao.org kako bi dobili prijavne formulare. Rok za podnošenje popunjenih prijavnih formulara prema uputstvu je 26. decembar 2021. godine.\nUkupan proces, način prijave i sve ostale potrebne informacije možete pronaći u ovom dokumentu.\nKategorije: Izdvajamo, Vesti 30. novembra 2021.\nPrethodnoPrevious post:UNFCCC CoP26 najzanimljiviji detalji prve nedeljeSledećeNext post:Nastavak obuka za korišćenje MRV informacionog sistema


► NUNS saopštio da će prijaviti Uefi odluku Crvene zvezde da uskrati\nNezavisno udruženje novinara Srbije (NUNS) saopštilo je danas da će se povodom odluke Crvene zvezde da uskrati akreditacije redakiciji lista Danas obratiti Uniji evropskih fudbalskih asocijacija (UEFA), koja je organizator Lige šampiona, i zvanično prijaviti slučaj.\n"NUNS će se povodom protivzakonitog i nerazumnog stava Crvene zvezde da spreči novinare Danasa da izveštavaju sa utakmice, obratiti Uefi, koja je organizator Lige šampiona, i zvanično prijaviti slučaj, a obavestiće i međunarodne asocijacije novinara i medija", piše u saopštenju NUNS-a.\nNUNS je osudio odluku Crvene zvezde i ocenio da ona nije dostojna kluba velikog imena i tradicije i da je pre svega u suprotnosti sa Zakonom o javnom informisanju.\nNa adresu redakcije Danasa juče je stigao mejl u kojem ih FK Crvena zvezda obaveštava da zbog velikog interesovanja medija nije u mogućnosti da im odobri akreditacije za utakmicu između Crvene zvezde i Jang Bojsa.\nPrema svedočenju novinara Danasa, navodi NUNS, oni su već upozoravani od PR kluba da će im zbog pisanja biti uskraćena akreditacija.\nKošarkaši Crvene zvezde pobedili su večeras u gostima ekipu Milana sa 77:67 (20:18, 19:22, 18:10, 20:17) u utakmici 12. kola Evrolige.


EU odlučila da zaštiti pčele | EurActiv Srbija\nEU odlučila da zaštiti pčele\nEvropska komisija odlučila je 27. aprila da potpuno zabrani upotrebu neonikotinoida, štetnih po pčele, pošto je dobila podršku kvalifikovane većine članica Evropske unije. Primena novih mera očekuje se do kraja godine. Resorni komesar EU istakao je važnost pčela za biodiverzitet i životnu sredinu i da je donošenje odluke EK zasnovano na naučnim dokazima.\nEvropski komesar za zdravlje i bezbednost hrane Vitenis Andriukaitis izjavio je da su nove mere pravi primer doslednosti EK i donošenja odluka zasnovanih na naučnim dokazima, procedurama i pravilima i da niko ne može da krivi Komisiju da je u rukama lobističke industrije.\nKomisija je, rekao je Andriukaitis posle glasanja, predložila mere za neonikotinoide pre više meseci na osnovu naučnog saveta Evropske agencije za bezbednost hrane.\n"Zdravlje pčela ostaje od najveće važnosti za mene jer se tiče biodiverziteta, proizvodnje hrane i životne sredine", kazao je komesar.\nPčele se smatraju važnim oprašivačima više od 80% useva i divljih biljki u Evropi. Brzo smanjivanje njihove populacije proteklih godina zbog raširene upotrebe pesticida izazvalo je zabrinutost u Briselu i drugim prestonicama evropskih zemalja.\nEvropsko udruženje za zaštitu roda, koje predstavlja proizvođače pesticida, poslalo je pismo Andriukaitisu tražeći da se glasanje o novim ograničenjima odloži do 17. maja.\n"Dobili smo obaveštenje Evropskog suda pravde da će 17. maja biti doneta presuda u tri slučaja pokrenuta protiv Komisije u vezi sa trenutnim ograničenjima upotrebe neonikotinoida. Imajući u vidu značajne pravne posledice koje bi ta presuda mogla da ima, pozivamo vas da odložite odluku o svom predlogu do posle tog datuma", navedeno je u saopštenju tog udruženja.


Sindikati: Skraćeni časovi u više od 60 odsto škola\n► Sindikati: Skraćeni časovi u više od 60 odsto škola\nSkraćenjem časova na 30 minuta štrajkuje više od šezdeset odsto osnovnih i srednjih škola u Srbiji, a uporedo sa protestom traju i pregovori prosvetara sa nadležnim ministarstvima, izjavio je predsednik Sindikata radnika u prosveti Slobodan Brajković.\nPrema podacima sindikata od 2.400 škola u Srbiji štrajkuje 1.082 škole. Kako navodi Brajković reč je o velikim školama, pa kada je reč o broju zaposlenih koji štrajkuju taj procenat iznosi oko 70 odsto.\nUporedo sa štrajkom nastavljaju se i pregovori sa ministarstvima prosvete i finansija, a Brajković najavljuje da će, ukoliko razgovori budu uspešni, štrajk će, barem privremeno, biti prekinut.\nOn je istakao da je bitno da bude ispunjeno ono što je dogovoreno i da sindikati od toga neće odustati.\n"Dogovorili smo se oko osnova zakona o obrazovanju i vaspitanju, nadamo se da tu neće biti nekih promena i da će dogovor biti i ispunjen", kazao je Brajković, precizirajući da sindikati insistiraju na tome da ne bude zapošljavanja po konkursima, već da se prvo zbrinu onu koji su tehnološki višak, ili nemaju pun fond časova.\nPrema Brajkovićevim rečima, sindikati traže da se oroče razgovori o uređenju platnih razreda u javnom sektoru.\nO posebnom kolektivnom nastavljaju se pregovori s ministarsvom finansija, a nastavnici kažu da neće odustati od toga da im se posebnim kolektivnim ugovorom omogući isplata jubilarnih nagrada i prekovremenog rada.\nČetiri reprezentativna sindikata zaposlenih u prosveti - Granski sindikat prosvetnih radnika "Nezavisnost", Samostalni sindikat, Unija prosvetnih radnika i Sindikat obrazovanja, od 17. novembra štrajkuju skraćenjem časova na 30 minuta.\nSindikati traže i da budu izuzeti od smanjenja plata u javnom sektoru za 10 odsto, ali iz Vlade odbacuju ovakav zahtev.\nPregovori se nastavlju o kolektivnom ugovoru za narednu godinu, kao i o usaglašavanju platnih razreda. Cilj je da se izbegnu situacije u kojima prosvetari sa visokim obrazovanjem imaju manje plate od zaposlenih u ostalim državnim službama sa slabijim kvalifikacijama.\nskraćeni časovi /\nPrvomajski sindikalni protest završen je danas polaganjem cveća na spomenik Dimitriju Tucoviću na Trgu Slavija u Beogradu i čitanjem prvomajskog proglasa.\nNemački sindikati upozoravaju na nacionalizam\nNajveći nemački sindikati pozvali su danas birače da izađu na evropske izbore i odbace nacionalizam i desničarski populizam.\nNa samom početku ovog, “prigodnog” prvomajskog teksta sve koji na pomen radnika i sindikata prezrivo odmahnu rukom zamoliću da se, ako se već bacaju kamenom/ciničnim komentarom, prisete...\nSavez samostalnih sindikata Srbije i Ujedinjeni granski sindikati "Nezavisnost" i ove godine će obeležiti Međunarodni praznik rada Prvi maj, protestom u centru Beograda.


Zvezdani ratovi: Kreće kosmička bitka — Rusija protiv 60 kompanija i jedne državice - 05.10.2017, Sputnik Srbija\nZvezdani ratovi: Kreće kosmička bitka — Rusija protiv 60 kompanija i jedne državice\nKorporacija „Roskosmos“ osudila je usvajanje zakona u Luksemburgu kojim se reguliše industrijska eksploatacija rudnih bogatstava u svemiru od strane privatnih... 05.10.2017, Sputnik Srbija\nrusija, vesti, svet, luksemburg, mesec\n10:50 05.10.2017 (Osveženo: 16:08 05.10.2017)\nKorporacija „Roskosmos“ osudila je usvajanje zakona u Luksemburgu kojim se reguliše industrijska eksploatacija rudnih bogatstava u svemiru od strane privatnih kompanija. Luksemburg je tako postao prva evropska država koja je obezbedila pravnu zaštitu delatnosti privatnih kompanija u toj sferi.\nMesec večeras izvodi spektakularni ples (video, foto)\n18 Septembar 2017, 17:22\n„Roskosmos“ je osudio zakon koji je doneo Luksemburg, a kojim se osigurava pravni status eksploatacije rudnog bogatstva u svemiru privatnih kompanija. Evropsko vojvodstvo je druga država u svetu koja je zakonski dozvolila eksploataciju i prodaju svemirskih resursa, uključujući osvajanje asteroida. Prema preliminarnim procenama, prihodi od ove delatnosti mogu da dosegnu bilione dolara, jer su asteroidi bogati platinom, volframom, bakrom i niklom. Donošenje zakona koji je stupio na snagu 1. avgusta 2017. godine izazvao je zabrinutost kod eksperta, ali i političara.\nSada kompanije koje imaju predstavništvo na teritoriji države mogu da od vlade dobiju odobrenje da koriste svemirske resurse.\nKako televiziji RT saopštio „Roskosmos“, luksemburški zakon je u suprotnosti sa međunarodnim pravom u sferi osvajanja svemira.\n„Kao i zakon koji je usvojen u SAD 2015. godine, zakon Luksemburga o eksploataciji prirodnih svemirskih resursa od strane privatnih kompanija, po mišljenju Ruske Federacije, kompromituje jedan od fundamentalnih principa međunarodnog kosmičkog prava — princip nacionalnog neprisvajanja svemirskog prostora, uključujući Mesec i druga nebeska tela (pod nacionalnim prisvajanjem se misli na države ili privatno prisvajanje)“, smatraju u „Roskosmosu“.\nPrema dogovoru iz 1967. godine koji je potpisalo više od 100 država kosmički objekat ili njegov deo ne može da bude privatno vlasništvo.\n„Kosmički prostor, uključujući Mesec i druga nebeska tela, ne može da pripada državi niti putem proglašenja suvereniteta nad njim, niti putem korišćenja ili okupacije, niti drugim sredstvima“, navodi se u drugoj tački dogovora.\nPrema mišljenju eksperata, i SAD i Luksemburg su iskoristili to što u ugovoru nije bilo govora o eksploataciji rudnih bogatstava.\n„Roskosmos“ smatra da međunarodna zajednica treba da vodi dijalog u okviru međunarodnih organizacija, na primer UN, jer jednostrane inicijative mogu da dovedu do negativnih posledica.\n4 Oktobar 2017, 18:09\nPrema podacima portala RFI, pet stranih kosmičkih kompanija, uključujući i one iz SAD i Japan, već je zaključilo zvanični sporazum sa Vladom Luksemburga. Prema saopštenju Vlade, na koje se poziva izdanje, oko 60 kompanija je saopštilo da namerava da počne sa radom na eksploataciji kosmičkih resursa i najavilo otvaranje predstavništava na teritoriji te male evropske države.\nPrema procenama kompanija „Dip spejs industriz“ i „Planetari risorses“, koje su postale partneri Luksemburga, vrednost prirodnih resursa može da se meri bilionima dolara.\nNa primer, vrednost resursa koji su leteli pored Zemlje 2015. godine na asteroidu UW-15 procenjuje se na sumu između 300 milijardi i 5,4 biliona dolara. Prema mišljenju američkih naučnika, objekat sadrži veliku količinu ruda — između ostalog, 100 miliona tona platine.


Gardner na pol poziciji na zatvaranju sezone - Sportklub\nGardner na pol poziciji na zatvaranju sezone\nMoto-GP2 Autor:Jelena Trajković21. nov. 202017:06 > 17:09\nVozač SAG tima Remi Gardner osvojio je pol poziciju pred poslednju trku sezone u Moto2 kategoriji, Veliku nagradu Portugala.\nMladi Australijanac je do druge pol pozicije ove godine, a četvrte ukupno, stigao na stazi „Algarve“ u vremenu od 1:42.592 minuta, sa desetinkom prednosti u odnosu na Luku Marinija iz Skaj VR46 tima. Uz njih dvojicu u prvom startnom redu naći će se vozač Spid Apa Fabio di Đanantonija.\nGardner je najbolju startnu poziciju zgrabio u poslednjim trenucima kvalifikacija, kada je za 118 hiljaditinki nadmašio Marinija, dok je popularni Diđa bio samo 11 hiljaditih delova sekunde dalje. Di Đanantonio je do prvog startnog reda došao nadmašivši za samo hiljaditinku vodećeg u generalnom plasmanu Eneu Bastijaninija.\nVozač Italtransa pred trku odluke ima 14 bodova više od Sema Lousa, a 18 od Marinija, dok je u konkurenciji i drugi vozač Skaj VR46 tima Marko Beceki, čiji zaostatak je 23 boda.\nOdmah uz Bastijaninija na startu će se naći Lous, koji je odvozao herojske kvalifikacije, uprkos povredi zgloba ruke, a njih dvojicu će slediti Horhe Martin i Nikolo Bulega. Najbolju desetoricu kompletiraće Augusto Fernandes, Markos Ramires i Tecuta Nagašima, dok će Beceki zauzeti 12. mesto na startu.\nTrka za Veliku nagradu Portugala u srednjoj klasi startuje u nedelju u 13.20, uz direktan prenos na Sport Klubu 3.\nAutódromo Internacional do AlgarveEnea BastianiniFabio Di GiannantonioLuca MariniMarco Bezzecchimoto gpPortuguese Grand PrixRemy GardnerSam Lowes


Selektor Svetislav Pešić promovisao knjigu u Nišu (VIDEO) - Sportske vesti\nSelektor košarkaške reprezentacije Srbije Svetislav Pešić promovisao je u Nišu svoju knjigu “Moja igra – moj put”. Selektor Srbije istakao je da treneri imaju obavezu da znanje prenose i na druge, tako je i došao na ideju da svoje znanje i iskustvo pretoči u knjigu.\nTrener je postao kako kaže “iz patika”, uvek je imao neka pravila koje je učio od svojih trenera, a svoje iskustvo i filozofiju košarke želeo je da podeli sa drugima. Selektor Srbije ističe da je učio i da i dalje uči, za knjigu kaže da nije književno delo, već samo život jednog trener. Pisanje mu kako kaže nije strano, jer je ranije objavljivao publikacije, koje mu iz ove perspektive deluju kao da ih je pisao neko drugi.\nKako ističe Pešić malo je u Evropi, ali i kod nas napisano o košarci, iako smo evropski, svetski i olimpijski šampioni. On se nada da će mnogo njegove kolege slediti primer i svoje iskustvo podeliti sa ljudima iz sveta sporta. Na promociji su pored Pešića govorili njegovi igrači Dejan Tomasević i Nebojsa Ilić, kao i nekadašnji saigrač i dugogodišnji prijatelj Žarko Zečević.\n„Nišlije 1986“, kako su sebe nazvali Zvezdini navijači iz Niša, i ove godine spaktakularno su dočekali Božić. U blokovskom parku,\nUtakmicom protiv Novog Pazara rukometaši Železničara nastavljalju pohod na titulu državnog prvaka. Duel u hali Čair zakazan je za 21.